# Il-Ġurnal Uffiċjali C 55/2012

| | ISSN 1977-0987
  doi:10.3000/19770987.C_2012.055.mlt |
| --- | --- |
| Il-Ġurnal Uffiċjali
  tal-Unjoni Ewropea | C 55 |
| | |
| Edizzjoni bil-Malti | Informazzjoni u Avviżi | Volum 5524 ta' Frar 2012 |

ISSN 1977-0987

doi:10.3000/19770987.C_2012.055.mlt

Il-Ġurnal Uffiċjali

tal-Unjoni Ewropea

C 55

Edizzjoni bil-Malti

Informazzjoni u Avviżi

Volum 5524 ta' Frar 2012

---

| Avviż Nru | Werrej | Paġna |
| --- | --- | --- |
| | IV   Informazzjoni |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kunsill |
| 2012/C 055/01 | Deċiżjoni tal-Kunsill tal-10 ta’ Frar 2012 li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali | 1 |
| | Il-Kummissjoni Ewropea |
| 2012/C 055/02 | Rata tal-kambju tal-euro | 2 |
| | INFORMAZZJONI MILL-ISTATI MEMBRI |
| 2012/C 055/03 | Deċiżjoni biex titneħħa miżura ta' riorganizzazzjon fir-rigward ta' van Apra Leven NV (Pubblikazzjoni skont l-Artikolu 6 tad-Direttiva 2001/17/KE tal-Parlament Ewropew u tal-Kunsill fuq ir-riorganizzazzjoni u l-istralċ ta' impriżi tal-assigurazzjoni) | 3 |

Avviż Nru

Werrej

Paġna

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kunsill

2012/C 055/01

Deċiżjoni tal-Kunsill tal-10 ta’ Frar 2012 li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali

1

Il-Kummissjoni Ewropea

2012/C 055/02

Rata tal-kambju tal-euro

2

INFORMAZZJONI MILL-ISTATI MEMBRI

2012/C 055/03

Deċiżjoni biex titneħħa miżura ta' riorganizzazzjon fir-rigward ta' van Apra Leven NV (Pubblikazzjoni skont l-Artikolu 6 tad-Direttiva 2001/17/KE tal-Parlament Ewropew u tal-Kunsill fuq ir-riorganizzazzjoni u l-istralċ ta' impriżi tal-assigurazzjoni)

(Pubblikazzjoni skont l-Artikolu 6 tad-Direttiva 2001/17/KE tal-Parlament Ewropew u tal-Kunsill fuq ir-riorganizzazzjoni u l-istralċ ta' impriżi tal-assigurazzjoni)

3

| | V   Avviżi |
| --- | --- |
| | PROĊEDURI GĦALL-IMPLIMENTAZZJONI TAL-POLITIKA KUMMERĊJALI KOMUNI |
| | Il-Kummissjoni Ewropea |
| 2012/C 055/04 | Notifika tal-inizjazzjoni ta’ reviżjoni ta' skadenza tal-miżuri anti-dumping applikabbli għall-importazzjonijiet ta’ ċertu polietilentereftalat li joriġina mill-Indja, l-Indoneżja, il-Malasja, it-Tajwan u t-Tajlandja | 4 |
| 2012/C 055/05 | Notifika tal-bidu ta’ reviżjoni ta' skadenza tal-miżuri kompensattivi applikabbli għall-importazzjonijiet ta’ ċertu polietilentereftalat li joriġina mill-Indja | 14 |
| | PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI |
| | Il-Kummissjoni Ewropea |
| 2012/C 055/06 | Notifika minn qabel ta' konċentrazzjoni (Każ COMP/M.6494 – Total/OAO Novatek/OAO Yamal LNG) – Każ li jista' jiġi kkunsidrat għal proċedura simplifikata (
  1
  ) | 23 |
| 2012/C 055/07 | Notifika minn qabel ta' konċentrazzjoni (Każ COMP/M.6487 – Mitsui/Sanyo/Musco/Navyug Special Steel) – Każ li jista' jiġi kkunsidrat għal proċedura simplifikata (
  1
  ) | 24 |
| | ATTI OĦRAJN |
| | Il-Kummissjoni Ewropea |
| 2012/C 055/08 | Pubblikazzjoni ta' applikazzjoni skont l-Artikolu 6(2) tar-Regolament tal-Kunsill (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel | 25 |

V   Avviżi

PROĊEDURI GĦALL-IMPLIMENTAZZJONI TAL-POLITIKA KUMMERĊJALI KOMUNI

Il-Kummissjoni Ewropea

2012/C 055/04

Notifika tal-inizjazzjoni ta’ reviżjoni ta' skadenza tal-miżuri anti-dumping applikabbli għall-importazzjonijiet ta’ ċertu polietilentereftalat li joriġina mill-Indja, l-Indoneżja, il-Malasja, it-Tajwan u t-Tajlandja

4

2012/C 055/05

Notifika tal-bidu ta’ reviżjoni ta' skadenza tal-miżuri kompensattivi applikabbli għall-importazzjonijiet ta’ ċertu polietilentereftalat li joriġina mill-Indja

14

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

2012/C 055/06

Notifika minn qabel ta' konċentrazzjoni (Każ COMP/M.6494 – Total/OAO Novatek/OAO Yamal LNG) – Każ li jista' jiġi kkunsidrat għal proċedura simplifikata (
  1
  )

1

23

2012/C 055/07

Notifika minn qabel ta' konċentrazzjoni (Każ COMP/M.6487 – Mitsui/Sanyo/Musco/Navyug Special Steel) – Każ li jista' jiġi kkunsidrat għal proċedura simplifikata (
  1
  )

1

24

ATTI OĦRAJN

Il-Kummissjoni Ewropea

2012/C 055/08

Pubblikazzjoni ta' applikazzjoni skont l-Artikolu 6(2) tar-Regolament tal-Kunsill (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel

25

| | |
| --- | --- |
| | (1)   Test b’relevanza għaż-ŻEE |

---

(1)   Test b’relevanza għaż-ŻEE

1

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kunsill

| 24.2.2012 | MT | Il-Ġurnal Uffiċjali tal-Unjoni Ewropea | C 55/1 |
| --- | --- | --- | --- |

24.2.2012

MT

Il-Ġurnal Uffiċjali tal-Unjoni Ewropea

C 55/1

---

DEĊIŻJONI TAL-KUNSILL

tal-10 ta’ Frar 2012

li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali

2012/C 55/01

IL-KUNSILL TAL-UNJONI EWROPEA,

Wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jistabbilixxi ċ-Ċentru Ewropew għall-Iżvilupp ta' Taħriġ Professjonali, u b'mod partikolari l-Artikolu 4 tiegħu (1),

Wara li kkunsidra n-nomina mressqa lill-Kunsill mill-Kummissjoni fil-kategorija tar-Rappreżentanti tal-impjegati,

Billi:

| (1) | Bid-Deċiżjoni tiegħu tal-14 ta' Settembru 2009 (2), il-Kunsill ħatar il-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-perijodu mit-18 ta' Settembru 2009 sas-17 ta' Settembru 2012. |
| --- | --- |

(1)

Bid-Deċiżjoni tiegħu tal-14 ta' Settembru 2009 (2), il-Kunsill ħatar il-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-perijodu mit-18 ta' Settembru 2009 sas-17 ta' Settembru 2012.

| (2) | Post ta' membru fuq il-Bord ta' Tmexxija taċ-Ċentru fil-kategorija tar-Rappreżentanti tal-impjegati sar vakanti minħabba r-riżenja tas-Sur Aleksi KALENIUS. |
| --- | --- |

(2)

Post ta' membru fuq il-Bord ta' Tmexxija taċ-Ċentru fil-kategorija tar-Rappreżentanti tal-impjegati sar vakanti minħabba r-riżenja tas-Sur Aleksi KALENIUS.

IDDEĊIEDA KIF ĠEJ:

Artikolu Uniku

Il-persuna li ġejja hija b'dan maħtura bħala membru tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-bqija tal-mandat, jiġifieri sas-17 ta' Settembru 2012:

RAPPREŻENTANTI TAL-ORGANIZZAZZJONIJIET TAL-IMPJEGATI:

| FINLANDJA | Is-Sur Erkki LAUKKANEN
  Central Organisation of Finnish Trade Unions SAK,
  Confederation of Salaried Employees STTK,
  Confederation of Unions for Professional and Managerial Staff in Finland AKAVA |
| --- | --- |

FINLANDJA

Is-Sur Erkki LAUKKANEN

Central Organisation of Finnish Trade Unions SAK,

Confederation of Salaried Employees STTK,

Confederation of Unions for Professional and Managerial Staff in Finland AKAVA

Magħmul fi Brussell, l-10 ta’ Frar 2012.

Għall-Kunsill

Il-President

C. ANTORINI

---

(1)  ĠU L 39, 13.2.1975, p. 1.

1

(2)  ĠU C 226, 19.9.2009, p. 2.

2

---

Il-Kummissjoni Ewropea

| 24.2.2012 | MT | Il-Ġurnal Uffiċjali tal-Unjoni Ewropea | C 55/2 |
| --- | --- | --- | --- |

24.2.2012

MT

Il-Ġurnal Uffiċjali tal-Unjoni Ewropea

C 55/2

---

Rata tal-kambju tal-euro (1)

It-23 ta’ Frar 2012

2012/C 55/02

1 euro =

| | Munita | Rata tal-kambju |
| --- | --- | --- |
| USD | Dollaru Amerikan | 1,3300 |
| JPY | Yen Ġappuniż | 106,72 |
| DKK | Krona Daniża | 7,4374 |
| GBP | Lira Sterlina | 0,84610 |
| SEK | Krona Żvediża | 8,8175 |
| CHF | Frank Żvizzeru | 1,2053 |
| ISK | Krona Iżlandiża | |
| NOK | Krona Norveġiża | 7,4710 |
| BGN | Lev Bulgaru | 1,9558 |
| CZK | Krona Ċeka | 25,075 |
| HUF | Forint Ungeriż | 289,50 |
| LTL | Litas Litwan | 3,4528 |
| LVL | Lats Latvjan | 0,6985 |
| PLN | Zloty Pollakk | 4,1803 |
| RON | Leu Rumen | 4,3583 |
| TRY | Lira Turka | 2,3460 |
| AUD | Dollaru Awstraljan | 1,2430 |
| CAD | Dollaru Kanadiż | 1,3259 |
| HKD | Dollaru ta' Hong Kong | 10,3151 |
| NZD | Dollaru tan-New Zealand | 1,5933 |
| SGD | Dollaru tas-Singapor | 1,6707 |
| KRW | Won tal-Korea t'Isfel | 1 501,33 |
| ZAR | Rand ta' l-Afrika t'Isfel | 10,2261 |
| CNY | Yuan ren-min-bi Ċiniż | 8,3787 |
| HRK | Kuna Kroata | 7,5800 |
| IDR | Rupiah Indoneżjan | 12 051,58 |
| MYR | Ringgit Malażjan | 4,0113 |
| PHP | Peso Filippin | 56,893 |
| RUB | Rouble Russu | 39,3600 |
| THB | Baht Tajlandiż | 40,339 |
| BRL | Real Brażiljan | 2,2648 |
| MXN | Peso Messikan | 16,9869 |
| INR | Rupi Indjan | 65,3700 |

Munita

Rata tal-kambju

USD

Dollaru Amerikan

1,3300

JPY

Yen Ġappuniż

106,72

DKK

Krona Daniża

7,4374

GBP

Lira Sterlina

0,84610

SEK

Krona Żvediża

8,8175

CHF

Frank Żvizzeru

1,2053

ISK

Krona Iżlandiża

NOK

Krona Norveġiża

7,4710

BGN

Lev Bulgaru

1,9558

CZK

Krona Ċeka

25,075

HUF

Forint Ungeriż

289,50

LTL

Litas Litwan

3,4528

LVL

Lats Latvjan

0,6985

PLN

Zloty Pollakk

4,1803

RON

Leu Rumen

4,3583

TRY

Lira Turka

2,3460

AUD

Dollaru Awstraljan

1,2430

CAD

Dollaru Kanadiż

1,3259

HKD

Dollaru ta' Hong Kong

10,3151

NZD

Dollaru tan-New Zealand

1,5933

SGD

Dollaru tas-Singapor

1,6707

KRW

Won tal-Korea t'Isfel

1 501,33

ZAR

Rand ta' l-Afrika t'Isfel

10,2261

CNY

Yuan ren-min-bi Ċiniż

8,3787

HRK

Kuna Kroata

7,5800

IDR

Rupiah Indoneżjan

12 051,58

MYR

Ringgit Malażjan

4,0113

PHP

Peso Filippin

56,893

RUB

Rouble Russu

39,3600

THB

Baht Tajlandiż

40,339

BRL

Real Brażiljan

2,2648

MXN

Peso Messikan

16,9869

INR

Rupi Indjan

65,3700

---

(1)  Sors: rata tal-kambju ta' referenza ppubblikata mill-Bank Ċentrali Ewropew.

---

INFORMAZZJONI MILL-ISTATI MEMBRI

| 24.2.2012 | MT | Il-Ġurnal Uffiċjali tal-Unjoni Ewropea | C 55/3 |
| --- | --- | --- | --- |

24.2.2012

MT

Il-Ġurnal Uffiċjali tal-Unjoni Ewropea

C 55/3

---

Deċiżjoni biex titneħħa miżura ta' riorganizzazzjon fir-rigward ta' van Apra Leven NV

(Pubblikazzjoni skont l-Artikolu 6 tad-Direttiva 2001/17/KE tal-Parlament Ewropew u tal-Kunsill fuq ir-riorganizzazzjoni u l-istralċ ta' impriżi tal-assigurazzjoni)

2012/C 55/03

| Impriża tal-assigurazzjoni | Apra Leven NV, f'likwidazzjoni
  Indirizz:





  Jan Van Rijswijcklaan 66 |
| --- | --- |
| 2018 Antwerpen |
| BELGIË |

Impriża tal-assigurazzjoni

Apra Leven NV, f'likwidazzjoni

Indirizz:

Jan Van Rijswijcklaan 66

2018 Antwerpen

BELGIË

Uffiċju tal-fergħa fi

| Consell de Cent, 389 |
| --- |
| Planta PR, Puerta 2 |
| 08009 Barcelona |
| ESPAÑA |

Consell de Cent, 389

Planta PR, Puerta 2

08009 Barcelona

ESPAÑA

Data, dħul fis-seħħ u t-tip ta' deċiżjoni

Fl-24 ta' Jannar 2012, deċiżjoni mill-Bord tad-Diretturi tal-Bank Nazzjonali tal-Belġju biex tiġi rrevokata d-deċiżjoni tal-4 ta' Marzu 2011 tal-Kummissjoni għall-Banek, l-Affarijiet Finanzjarji u l-Assigurazzjoni biex jiġu sospiżi l-ftehimiet kurrenti tal-assigurazzjoni, għajr il-ħlas bil-quddiem skont kundizzjonijiet ċarament definiti, taħt l-Artikolu 26 § 1 subpara. (2) Nru 2 tal-Att tad-9 ta' Lulju 1975 dwar il-kontroll tal-kumpaniji tal-assigurazzjoni.

Din id-deċiżjoni tapplika għall-kumpanija mid-data tan-notifika permezz ta' ittra rreġistrata jew ittra b'avviż tal-wasla. Tapplika għall-partijiet terzi mid-data meta tidher fuq Belgisch Staatsblad (il-Gazzetta Uffiċjali Belġjana) (Artikolu 26 § 2 tal-Att tad-9 ta' Lulju 1975 dwar il-kontroll tal-kumpaniji tal-assigurazzjoni).

Awtoritajiet kompetenti

| National Bank of Belgium |
| --- |
| Boulevard de Berlaimont/Berlaimontlaan 14 |
| 1000 Bruxelles/Brussel |
| BELGIQUE/BELGIË |

National Bank of Belgium

Boulevard de Berlaimont/Berlaimontlaan 14

1000 Bruxelles/Brussel

BELGIQUE/BELGIË

Awtorità superviżorja

| National Bank of Belgium |
| --- |
| Boulevard de Berlaimont/Berlaimontlaan 14 |
| 1000 Bruxelles/Brussel |
| BELGIQUE/BELGIË |

National Bank of Belgium

Boulevard de Berlaimont/Berlaimontlaan 14

1000 Bruxelles/Brussel

BELGIQUE/BELGIË

L-amministratur maħtur

Mhux applikabbli

Liġi applikabbli

Il-liġi Belġjana – l-Artikolu 26, § 1 subpara. (2) Nru 2 tal-Att tad-9 ta' Lulju 1975 dwar il-kontroll tal-kumpaniji tal-assigurazzjoni.

---

V Avviżi

PROĊEDURI GĦALL-IMPLIMENTAZZJONI TAL-POLITIKA KUMMERĊJALI KOMUNI

Il-Kummissjoni Ewropea

| 24.2.2012 | MT | Il-Ġurnal Uffiċjali tal-Unjoni Ewropea | C 55/4 |
| --- | --- | --- | --- |

24.2.2012

MT

Il-Ġurnal Uffiċjali tal-Unjoni Ewropea

C 55/4

---

Notifika tal-inizjazzjoni ta’ reviżjoni ta' skadenza tal-miżuri anti-dumping applikabbli għall-importazzjonijiet ta’ ċertu polietilentereftalat li joriġina mill-Indja, l-Indoneżja, il-Malasja, it-Tajwan u t-Tajlandja

2012/C 55/04

Wara l-pubblikazzjoni ta’ avviż ta’ skadenza imminenti (1) tal-miżuri anti-dumping fis-seħħ fuq l-importazzjonijiet ta' ċertu polietilenetereftalat li joriġina mill-Indja, l-Indoneżja, il-Malasja, it-Tajwan u t-Tajlandja (“il-pajjiżi kkonċernati”), il-Kummissjoni Ewropea (“il-Kummissjoni”) irċeviet talba għal reviżjoni skont l-Artikolu 11(2) tar-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (2) (“ir-Regolament bażiku”).

1.   It-talba għal reviżjoni

It-talba tressqet fil-25 ta' Novembru 2011 mill-Kumitat tal-Polietilenetereftalat ta' Plastics Europe (“l-applikant”) f'isem il-produtturi tal-Unjoni li jirrappreżentaw proporzjon kbir, f'dan il-każ ta' aktar minn 50 %, tal-produzzjoni totali tal-Unjoni ta' ċertu polietilenetereftalat.

2.   Il-prodott rivedut

Il-prodott rivedut huwa polietilentereftalat b'numru ta' viskożità ta' 78 ml/g jew aktar, skont l-istandard ISO 1628-5, li bħalissa huwa kklassifikat taħt il-kodiċi NM 3907 60 20 u li joriġina mill-Indja, l-Indoneżja, il-Malasja, it-Tajwan u t-Tajlandja (“il-prodott rivedut”).

3.   Miżuri eżistenti

Il-miżuri fis-seħħ bħalissa huma dazju definittiv ta’ antidumping impost permezz tar-Regolament tal-Kunsill (KE) Nru 192/2007 (3).

4.   Raġunijiet għar-reviżjoni ta’ skadenza

L-applikant ipprovda biżżejjed evidenza li l-iskadenza tal-miżuri x'aktarx li tirriżulta fi tkomplija jew rikorrenza ta' dumping u ħsara.

4.1.   
  Allegazzjoni tal-probabilità ta' tkomplija jew rikorrenza ta' dumping

Fin-nuqqas ta’ dejta affidabbli dwar prezzijiet domestiċi, l-allegazzjoni ta’probabilità ta' tkomplija ta' dumping għall-Indja hija bbażata fuq tqabbil ta’ valur normali kkalkulat (spejjeż tal-manifattura, bejgħ, spejjeż ġenerali u amministrattivi (SG&A) u profitt) fl-Indja mal-prezz tal-esportazzjoni (fil-livell ta’ kif joħroġ mill-fabbrika) tal-prodott rivedut meta jinbiegħ għall-esportazzjoni lejn l-Unjoni.

Fuq din il-bażi, il-marġni ta' dumping ikkalkulat huwa sinifikanti.

Fin-nuqqas ta’ dejta affidabbli dwar prezzijiet domestiċi għall-Indoneżja, il-probabilità ta' rikorrenza ta’ dumping hija bbażata fuq tqabbil ta’ valur normali kkalkulat (spejjeż tal-manifattura, bejgħ, spejjeż ġenerali u amministrattivi (SG&A) u profitt) fl-Indoneżja mal-prezz tal-esportazzjoni (fil-livell ta’ kif joħroġ mill-fabbrika) tal-prodott rivedut meta jinbiegħ għall-esportazzjoni lejn il-Ġappun, l-Istati Uniti tal-Amerika u l-Filippini, fid-dawl tan-nuqqas bħalissa ta' volumi ta' importazzjoni sinifikanti mill-Indoneżja lejn l-Unjoni.

Fin-nuqqas ta’ dejta affidabbli dwar prezzijiet domestiċi għall-Malasja, il-probabilità ta' rikorrenza ta’ dumping hija bbażata fuq tqabbil ta’ valur normali kkalkulat (spejjeż tal-manifattura, bejgħ, spejjeż ġenerali u amministrattivi (SG&A) u profitt) fil-Malasja mal-prezz tal-esportazzjoni (fil-livell ta’ kif joħroġ mill-fabbrika) tal-prodott rivedut meta jinbiegħ għall-esportazzjoni lejn l-Emirati Għarab Magħquda, l-Eġittu u r-Repubblika Popolari taċ-Ċina, fid-dawl tan-nuqqas bħalissa ta' volumi ta' importazzjoni sinifikanti mill-Malasja lejn l-Unjoni.

Fin-nuqqas ta’ dejta affidabbli dwar prezzijiet domestiċi għat-Tajwan, il-probabilità ta' rikorrenza ta’ dumping hija bbażata fuq tqabbil ta’ valur normali kkalkulat (spejjeż tal-manifattura, bejgħ, spejjeż ġenerali u amministrattivi (SG&A) u profitt) fit-Tajwan mal-prezz tal-esportazzjoni (fil-livell ta’ kif joħroġ mill-fabbrika) tal-prodott rivedut meta jinbiegħ għall-esportazzjoni lejn il-Ġappun, il-Perù u l-Ekwador, fid-dawl tan-nuqqas bħalissa ta' volumi ta' importazzjoni sinifikanti mit-Tajwan lejn l-Unjoni.

Fin-nuqqas ta’ dejta affidabbli dwar prezzijiet domestiċi għat-Tajlandja, il-probabilità ta' rikorrenza ta’ dumping hija bbażata fuq tqabbil ta’ valur normali kkalkulat (spejjeż tal-manifattura, bejgħ, spejjeż ġenerali u amministrattivi (SG&A) u profitt) fit-Tajlandja mal-prezz tal-esportazzjoni (fil-livell ta’ kif joħroġ mill-fabbrika) tal-prodott rivedut meta jinbiegħ għall-esportazzjoni lejn il-Ġappun, il-Vjetnam u l-Awstralja, fid-dawl tan-nuqqas bħalissa ta' volumi ta' importazzjoni sinifikanti mit-Tajlandja lejn l-Unjoni.

Fuq il-bażi tat-tqabbil ta' hawn fuq il-valuri normali u l-prezzijiet tal-esportazzjoni, li juru dumping mill-Indoneżja, il-Malasja, it-Tajwan u t-Tajlandja, l-applikant allega li hemm il-probabilità ta' rikorrenza ta' dumping minn dawk il-pajjiżi.

4.2.   
  Allegazzjoni tal-probabilità ta' rikorrenza ta' ħsara

L-applikant jallega wkoll li l-probabilità ta' rikorrenza ta' dumping li jagħmel ħsara. F'dan ir-rigward l-applikant ipprovda evidenza li, jekk il-miżuri jitħallew jiskadu, il-livell ta' importazzjoni ta' bħalissa tal-prodott rivedut x'aktarx li jiżdied minħabba l-eżistenza ta' kapaċità mhux użata fil-pajjiżi kkonċernati.

L-applikant jallega wkoll li l-fluss tal-importazzjonijiet tal-prodott rivedut x'aktarx li jiżdied minħabba l-miżuri fis-seħħ fuq l-importazzjonijiet ta' prodotti simili li joriġinaw mill-pajjiżi kkonċernati minn swieq tradizzjonali barra mill-Unjoni, jiġifieri t-Turkija, l-Afrika t'Isfel, ir-Repubblika Popolari taċ-Ċina u l-Istati Uniti tal-Amerika. Dan jista' jwassal biex l-esportazzjonijiet jingħaddu minn pajjiżi terzi lejn l-Unjoni.

L-applikant finalment jallega li t-tneħħija tal-ħsara kienet l-iktar dovuta għall-eżistenza tal-miżuri u li kwalunkwe rikorrenza ta' importazzjonijiet sostanzjali bi prezzijiet iddampjati mill-pajjiżi kkonċernati, x'aktarx li jwassal għal rikorrenza ta' ħsara lill-industrija tal-Unjoni jekk il-miżuri jitħallew jiskadu.

5.   Proċedura

Wara li ddeterminat, wara konsultazzjoni mal-Kumitat Konsultattiv, li hemm biżżejjed evidenza biex tkun iġġustifikata l-inizjazzjoni ta' reviżjoni tal-iskadenza, il-Kummissjoni b'dan tagħti bidu għal reviżjoni skont l-Artikolu 11(2) tar-Regolament bażiku.

L-investigazzjoni se tiddetermina jekk hux probabbli jew le li l-iskadenza tal-miżuri twassal għal tkomplija jew rikorrenza ta' dumping u r-rikorrenza ta' ħsara.

5.1.   
  Proċedura għad-determinazzjoni ta' probabilità ta' tkomplija jew rikorrenza ta' dumping

5.1.1.   L-investigazzjoni tal-produtturi esportaturi

Il-produtturi esportaturi (4) tal-prodott rivedut mill-pajjiżi kkonċernati huma mistiedna li jipparteċipaw f'din l-investigazzjoni tar-reviżjoni.

Minħabba li jidher li hemm għadd kbir ta’ produtturi esportaturi fl-Indja, l-Indoneżja, il-Malasja, it-Tajwan u t-Tajlandja involuti f’dan il-proċediment u biex tlesti l-investigazzjoni fl-iskadenzi statutorji, il-Kummissjoni tista’ tillimita l-produtturi esportaturi li għandhom ikunu investigati għal għadd raġonevoli billi tagħżel kampjun (dan il-proċess jissejjaħ ukoll “teħid ta’ kampjuni”). It-teħid tal-kampjuni se jsir skont l-Artikolu 17 tar-Regolament bażiku.

Sabiex il-Kummissjoni tkun tista’ tiddeċiedi jekk it-teħid ta’ kampjuni huwiex meħtieġ, u jekk ikun il-każ, sabiex tagħżel kampjun, il-produtturi esportaturi kollha, jew ir-rappreżentanti li jaġixxu f’isimhom, qegħdin b'dan jintalbu jidentifikaw ruħhom lill-Kummissjoni. Dawn il-partijiet għandhom jagħmlu dan fi żmien 15-il jum mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea, sakemm ma jkunx speċifikat mod ieħor, billi jipprovdu lill-Kummissjoni it-tagħrif li ġej dwar il-kumpanija jew kumpaniji kif mitlub fl-Anness A ma' din in-notifika.

Sabiex tikseb it-tagħrif li jidhrilha li huwa meħtieġ għall-għażla tal-kampjun ta’ produtturi esportaturi, il-Kummissjoni se tikkuntattja wkoll lill-awtoritajiet tal-Indja, l-Indoneżja, il-Malasja, it-Tajwan u t-Tajlandja u tista’ tikkuntattja lil kull assoċjazzjoni magħrufa ta’ produtturi esportaturi.

Il-partijiet interessati kollha li jixtiequ jressqu xi tagħrif rilevanti oħra fir-rigward tal-għażla tal-kampjun, minbarra t-tagħrif mitlub hawn fuq, iridu jagħmlu dan fi żmien 21 jum mill-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea, sakemm ma jkunx speċifikat mod ieħor.

Jekk ikun meħtieġ kampjun, il-produtturi esportaturi jistgħu jintgħażlu abbażi tal-akbar volum rappreżentattiv ta’ esportazzjonijiet tal-prodott rivedut lejn l-Unjoni u li jista’ jiġi investigat b’mod raġonevoli fiż-żmien disponibbli. Il-produtturi esportaturi kollha magħrufa, l-awtoritajiet tal-pajjiżi kkonċernati u l-assoċjazzjonijiet ta' produtturi esportaturi se jiġu mgħarrfa mill-Kummissjoni, permezz tal-awtoritajiet tal-pajjiżi kkonċernati jekk ikun xieraq, dwar il-kumpaniji magħżula biex ikunu fil-kampjun.

Sabiex tinkiseb l-informazzjoni li tqis meħtieġa għall-investigazzjoni tagħha fir-rigward tal-produtturi esportaturi, il-Kummissjoni se tibgħat il-kwestjonarji lill-produtturi esportaturi magħżula fil-kampjun, lil kull assoċjazzjoni magħrufa ta' produtturi esportaturi, u lill-awtoritajiet tal-pajjiżi kkonċernati.

Il-produtturi esportaturi kollha magħżula biex ikunu fil-kampjun se jkollhom jippreżentaw kwestjonarju komplut fi żmien 37 jum mid-data tal-avviż tal-għażla tal-kampjun, sakemm ma jkunx speċifikat mod ieħor.

Il-kwestjonarju se jkun fih tagħrif dwar, fost l-oħrajn, l-istruttura tal-kumpanija jew kumpaniji tal-produttur esportatur, l-attivitajiet tal-kumpanija jew kumpaniji fir-rigward tal-prodott li qed jiġi rivedut, l-ispejjeż tal-produzzjoni, il-bejgħ tal-prodott rivedut fis-suq domestiku tal-pajjiż ikkonċernat u l-bejgħ lill-Unjoni tal-prodott rivedut.

Il-kumpaniji li jkunu qablu mal-inklużjoni possibbli tagħhom fil-kampjun iżda li ma ntgħażlux biex ikunu fil-kampjun għandhom jitqiesu li kkooperaw (“produtturi esportaturi li kkooperaw iżda mhux inklużi fil-kampjun”).

5.1.2.   L-investigazzjoni ta' impurtaturi mhux relatati
   (5)
   (6)

Importaturi tal-prodott rivedut mhux relatati mill-Indja, l-Indoneżja, il-Malasja, it-Tajwan u t-Tajlandja lejn l-Unjoni huma mistiedna li jipparteċipaw f'din l-investigazzjoni.

Fid-dawl tal-għadd potenzjalment kbir ta’ importaturi mhux relatati involuti f’dan il-proċediment u biex l-investigazzjoni titlesta fil-limiti ta' żmien statutorji, il-Kummissjoni tista’ tillimita għal numru raġonevoli l-għadd ta’ importaturi mhux relatati li se jkunu investigati billi tagħżel kampjun (dan il-proċess jissejjaħ ukoll “teħid tal-kampjuni”). It-teħid tal-kampjuni se jsir skont l-Artikolu 17 tar-Regolament bażiku.

Biex il-Kummissjoni tkun tista’ tiddeċiedi jekk huwiex meħtieġ it-teħid tal-kampjuni, u jekk dan ikun il-każ, biex tagħżel kampjun, l-importaturi kollha mhux relatati, jew ir-rappreżentanti li jaġixxu f’isimhom, qegħdin b'dan jintalbu jippreżentaw ruħhom lill-Kummissjoni. Dawn il-partijiet iridu jagħmlu dan fi żmien 15-il jum mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea, sakemm ma jkunx speċifikat mod ieħor, billi jipprovdu lill-Kummissjoni it-tagħrif li ġej dwar il-kumpanija jew kumpaniji kif mitlub fl-Anness B ma' din in-notifika.

Sabiex tikseb it-tagħrif li tqis li hu meħtieġ għall-għażla tal-kampjun ta’ importaturi mhux relatati, il-Kummissjoni tista' wkoll tikkuntattja lil kull assoċjazzjoni magħrufa ta’ importaturi.

Il-partijiet interessati kollha li jixtiequ jressqu xi informazzjoni rilevanti oħra fir-rigward tal-għażla tal-kampjun, minbarra t-tagħrif mitlub hawn fuq, iridu jagħmlu dan fi żmien 21 jum mill-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea, sakemm ma jkunx speċifikat mod ieħor.

Jekk ikun meħtieġ kampjun, l-importaturi jistgħu jintgħażlu abbażi tal-akbar volum rappreżentattiv ta’ bejgħ tal-prodott rivedut fl-Unjoni u li jista’ jiġi investigat b’mod raġonevoli fiż-żmien disponibbli. L-importaturi mhux relatati magħrufa kollha u l-assoċjazzjonijiet tal-importaturi se jiġu mgħarrfa mill-Kummissjoni bil-kumpaniji magħżula biex ikunu fil-kampjun.

Biex tikseb it-tagħrif li tqis meħtieġ fl-investigazzjoni tagħha, il-Kummissjoni se tibgħat kwestjonarji lill-importaturi mhux relatati inklużi fil-kampjun u lil kull assoċjazzjoni magħrufa ta’ importaturi. Dawn il-partijiet għandhom jibagħtu l-kwestjonarju mimli fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor.

Il-kwestjonarju jkun fih tagħrif dwar, fost affarijiet oħra, l-istruttura tal-kumpanija jew kumpaniji tagħhom, l-attivitajiet tal-kumpanija jew kumpaniji fir-rigward tal-prodott rivedut u dwar il-bejgħ tal-prodott rivedut.

5.2.   
  Proċedura għad-determinazzjoni ta' probabilità ta' rikorrenza ta' ħsara u għall-investigazzjoni tal-produtturi tal-Unjoni

Sabiex jiġi stabbilit jekk hux probabbli li se jkun hemm rikorrenza tal-ħsara lill-industrija tal-Unjoni, il-produtturi tal-prodott rivedut tal-Unjoni, huma mistiedna jieħdu sehem fl-investigazzjoni tal-Kummissjoni.

Fid-dawl tal-għadd kbir ta’ produtturi tal-Unjoni involuti f’dan il-proċediment u biex tlesti l-investigazzjoni fil-limiti ta' żmien statutorji, il-Kummissjoni ddeċidiet li tillimita għal numru raġonevoli l-għadd ta' produtturi tal-Unjoni li se jkunu investigati billi tagħżel kampjun (dan il-proċess jissejjaħ ukoll “teħid tal-kampjuni”). It-teħid ta’ kampjuni jitwettaq skont l-Artikolu 17 tar-Regolament bażiku.

Il-Kummissjoni għażlet provviżorjament kampjun ta' produtturi tal-Unjoni. Id-dettalji jistgħu jinsabu fil-fajl għall-ispezzjoni mill-partijiet interessati. Il-partijiet interessati huma b'dan mistiedna jikkonsultaw il-fajl (għal dan għandhom jikkuntattjaw lill-Kummissjoni billi jużaw id-dettalji ta' kuntatt ipprovduti fit-taqsima 5.6 hawn taħt). Produtturi oħra tal-Unjoni, jew rappreżentanti li jaġixxu f'isimhom li jqisu li hemm raġunijiet għaliex għandhom jiġu inklużi fil-kampjun għandhom jikkuntattjaw lill-Kummissjoni fi żmien 15-il jum mid-data tal-pubblikazzjoni ta' din in-notifika f'Il-Ġurnal Uffiċjali tal-Unjoni Ewropea.

Il-partijiet interessati kollha li jixtiequ jressqu xi tagħrif rilevanti ieħor fir-rigward tal-għażla tal-kampjun għandhom jagħmlu dan fi żmien 21 jum mill-pubblikazzjoni ta’ din in-notifika f'Il-Ġurnal Uffiċjali tal-Unjoni Ewropea, sakemm mhux speċifikat mod ieħor.

Il-Kummissjoni se tgħarraf lill-produtturi tal-Unjoni u/jew lill-assoċjazzjonijiet tal-produtturi tal-Unjoni magħrufa kollha, bil-kumpaniji li fl-aħħar mill-aħħar ikunu ntgħażlu għall-kampjun.

Sabiex tikseb it-tagħrif li tqis li hu meħtieġ fl-investigazzjoni tagħha, il-Kummissjoni se tibgħat kwestjonarji lill-produtturi tal-Unjoni magħżula fil-kampjun u lil kwalunkwe assoċjazzjoni magħrufa ta’ produtturi tal-Unjoni. Dawn il-partijiet għandhom iressqu kwestjonarju komplut fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor.

Il-kwestjonarju jkun fih it-tagħrif dwar, fost affarijiet oħra, l-istruttura tal-kumpanija jew kumpaniji tagħhom, is-sitwazzjoni finanzjarja tal-kumpanija jew kumpaniji tagħhom, l-attivitajiet tal-kumpanija jew kumpaniji fir-rigward tal-prodott rivedut, l-ispejjeż tal-produzzjoni u l-bejgħ tal-prodott rivedut.

5.3.   
  Il-proċedura għall-valutazzjoni tal-interess tal-Unjoni

Jekk tiġi kkonfermata l-probabilità tat-tkomplija jew ir-rikorrenza tad-dumping u r-rikorrenza tal-ħsara, tittieħed deċiżjoni, skont l-Artikolu 21 tar-Regolament bażiku, dwar jekk iż-żamma tal-miżuri anti-dumping tmurx kontra l-interess tal-Unjoni. Il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom u l-organizzazzjonijiet tal-konsumatur rappreżentattivi huma mistiedna jippreżentaw ruħhom fi żmien 15-il jum mid-data tal-pubblikazzjoni ta’ din in-notifika f'Il-Ġurnal Uffiċjali tal-Unjoni Ewropea, sakemm ma jkunx speċifikat mod ieħor. Biex jipparteċipaw fl-investigazzjoni, l-organizzazzjonijiet rappreżentattivi tal-konsumaturi għandhom juru, fil-limitu tal-istess skadenza, li hemm konnessjoni oġġettiva bejn l-attivitajiet tagħhom u l-prodott rivedut.

Il-partijiet li jippreżentaw ruħhom fil-limitu ta’ żmien stipulat hawn fuq jistgħu jipprovdu tagħrif lill-Kummissjoni dwar l-interess tal-Unjoni fi żmien 37 jum mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea, sakemm ma jkunx speċifikat mod ieħor. Dan it-tagħrif jista’ jingħata jew f'format ħieles jew billi jimtela kwestjonarju mħejji mill-Kummissjoni. Fi kwalunkwe każ, it-tagħrif mogħti skont l-Artikolu 21 jitqies biss jekk fil-waqt li jingħata jkun sostnut b’evidenza fattwali.

5.4.   
  Sottomissjonijiet oħra bil-miktub

Il-partijiet interessati kollha, suġġetti għad-dispożizzjonijiet ta’ din in-notifika, huma mistiedna juru fehmiethom, jibagħtu tagħrif u jipprovdu evidenza bħala sostenn. Jekk ma jkunx speċifikat mod ieħor, dan it-tagħrif u l-evidenza ta’ sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea.

5.5.   
  Il-possibilità ta’ seduta mis-servizzi ta’ investigazzjoni tal-Kummissjoni

Il-partijiet interessati kollha jistgħu jitolbu biex jinstemgħu mis-servizzi ta’ investigazzjoni tal-Kummissjoni. Kull talba għal seduta ta' smigħ għandha ssir bil-miktub u għandha tispeċifika r-raġunijiet għat-talba. Għal seduti dwar kwistjonijiet li jikkonċernaw il-fażi inizjali tal-investigazzjoni t-talba għandha titressaq fi żmien 15-il jum mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea. Wara dan, talba għal seduta ta' smigħ għandha titressaq fil-limiti ta' żmien speċifiċi stipulati mill-Kummissjoni fil-komunikazzjoni tagħha mal-partijiet.

5.6.   
  Istruzzjonijiet dwar kif għandhom isiru s-sottomissjonijiet bil-miktub u kif għandhom jintbagħtu l-kwestjonarji mimlija u l-korrispondenza

Is-sottomissjonijiet kollha bil-miktub, inkluża l-informazzjoni mitluba f’din in-notifika, il-kwestjonarji mimlija u l-korrispondenza pprovduta mill-partijiet interessati li għaliha jintalab trattament kunfidenzjali għandhom ikunu mmarkati “Ristrett (7)”.

Il-partijiet interessati li jipprovdu tagħrif “Ristrett” huma mitluba jipprovdu taqsiriet mhux kunfidenzjali tiegħu skont l-Artikolu 19(2) tar-Regolament bażiku, li jiġu mmarkati “Għall-ispezzjoni mill-partijiet interessati”. Dawn it-taqsiriet għandhom ikunu dettaljati biżżejjed li jippermettu fehim raġonevoli tas-sustanza tat-tagħrif imressaq b’mod kunfidenzjali. Jekk parti interessata li tipprovdi tagħrif kunfidenzjali ma tipprovdix taqsira mhux kunfidenzjali tiegħu fil-format u l-kwalità mitluba, dan it-tagħrif kunfidenzjali jista’ jiġi injorat.

Il-partijiet interessati huma mitluba jressqu s-sottomissjonijiet u t-talbiet kollha f'format elettroniku (is-sottomissjonijiet mhux kunfidenzjali permezz tal-posta elettronika, dawk kunfidenzjali fuq CD-R/DVD), u għandhom jindikaw l-isem, l-indirizz, l-indirizz elettroniku, in-numri tat-telefown u tal-faks tal-parti interessata. Madankollu, kull Prokura, ċertifikazzjonijiet iffirmati, u kull aġġornament tagħhom, li jakkumpanjaw it-tweġibiet tal-kwestjonarju għandhom jitressqu f'għamla ta' dokument, jiġifieri bil-posta jew bl-idejn, fl-indirizz ta' hawn taħt. Jekk parti interessata ma tkunx tista' tipprovdi s-sottomissjonijiet u t-talbiet tagħha f'format elettroniku, hija għandha tgħarraf lill-Kummissjoni b'dan minnufih b'konformità mal-Artikolu 18(2) tar-Regolament bażiku. Għal aktar tagħrif dwar il-korrispondenza mal-Kummissjoni, il-partijiet interessati jistgħu jikkonsultaw il-paġna tal-web rilevanti fuq il-websajt tad-Direttorat Ġenerali għall-Kummerċ: http://ec.europa.eu/trade/tackling-unfair-trade/trade-defence

L-indirizz tal-Kummissjoni għall-korrispondenza:

| European Commission |
| --- |
| Directorate-General for Trade |
| Directorate H |
| Office: N105 04/092 |
| 1049 Bruxelles/Brussel |
| BELGIQUE/BELGIË |
| Fax +32 22985353 |
| Posta elettronika: TRADE-R542-PET-A@ec.europa.eu |
| (li għandu jintuża mill-esportaturi, importaturi relatati, assoċjazzjonijiet u rappreżentanti tal-Indja, il-Malasja, It-Tajwan u t-Tajlandja), |
| TRADE-R542-PET-B@ec.europa.eu |
| (li għandu jintuża mill-produtturi tal-Unjoni, importaturi mhux relatati, utentu, konsumaturi, assoċjazzjonijiet fl-Unjoni) |

European Commission

Directorate-General for Trade

Directorate H

Office: N105 04/092

1049 Bruxelles/Brussel

BELGIQUE/BELGIË

Fax +32 22985353

Posta elettronika: TRADE-R542-PET-A@ec.europa.eu

(li għandu jintuża mill-esportaturi, importaturi relatati, assoċjazzjonijiet u rappreżentanti tal-Indja, il-Malasja, It-Tajwan u t-Tajlandja),

TRADE-R542-PET-B@ec.europa.eu

(li għandu jintuża mill-produtturi tal-Unjoni, importaturi mhux relatati, utentu, konsumaturi, assoċjazzjonijiet fl-Unjoni)

6.   Nuqqas ta' kooperazzjoni

F’każijiet fejn xi parti interessata tirrifjuta l-aċċess jew ma tipprovdix it-tagħrif meħtieġ fil-limiti tal-iskadenzi, jew tfixkel b’mod sinifikanti l-investigazzjoni, is-sejbiet provviżorji jew finali, pożittivi jew negattivi, jistgħu jsiru fuq il-bażi tal-fatti disponibbli, skont l-Artikolu 18 tar-Regolament bażiku.

Fejn jinstab li xi parti interessata tkun tat tagħrif falz jew qarrieqi, it-tagħrif jista' jiġi injorat u jistgħu jintużaw il-fatti disponibbli.

Jekk parti interessata ma tikkooperax jew tikkoopera biss parzjalment u s-sejbiet ikunu għalhekk imsejsa fuq fatti disponibbli skont l-Artikolu 18 tar-Regolament bażiku, ir-riżultat jista’ jkun inqas favorevoli għal dik il-parti milli kieku tkun ikkooperat.

7.   L-Uffiċjal tas-Seduta

Il-partijiet interessati jistgħu jitolbu l-intervent tal-Uffiċjal tas-Seduta tad-Direttorat Ġenerali għall-Kummerċ. L-Uffiċjal tas-Seduta jaġixxi bħala medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jirrevedi t-talbiet għal aċċess għall-fajl, it-tilwim dwar il-kunfidenzjalità tad-dokumenti, it-talbiet għall-estensjoni tal-iskadenzi u t-talbiet minn partijiet terzi għal seduta. L-Uffiċjal tas-Seduta jista’ jorganizza seduta ta’ smigħ ma’ parti interessata individwali u jagħmilha ta’ medjatur biex jiżgura li d-drittijiet għad-difiża tal-partijiet interessati jkunu qegħdin jitħaddmu b’mod sħiħ.

Talba għal seduta mal-Uffiċjal tas-Seduta għandha ssir bil-miktub u għandha tispeċifika r-raġunijiet għalfejn tkun qiegħda ssir. Għal seduti dwar kwistjonijiet li jikkonċernaw il-fażi inizjali tal-investigazzjoni t-talba għandha titressaq fi żmien 15-il jum mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea. Wara dan, għandha titressaq talba għal seduta fil-limiti tal-iskadenzi speċifiċi stipulati mill-Kummissjoni fil-komunikazzjoni tagħha mal-partijiet.

L-Uffiċjal tas-Seduti jipprovdi wkoll opportunitajiet biex issir seduta li jinvolvi lill-partijiet u li jippermetti li jiġu ppreżentati fehmiet differenti u li jitressqu argumenti kuntrarji dwar kwistjonijiet li jirrigwardaw, fost oħrajn, il-probabilità tat-tkomplija jew ir-rikorrenza tad-dumping u r-rikorrenza tal-ħsara, u l-interess tal-Unjoni.

Għal aktar tagħrif u dettalji ta’ kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq il-websajt tad-DĠ Trade: http://ec.europa.eu/trade/tackling-unfair-trade/hearing-officer/index_en.htm

8.   Skeda tal-investigazzjoni

L-investigazzjoni għandha tingħalaq, skont l-Artikolu 11(5) tar-Regolament bażiku, fi żmien 15-il xahar mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea.

9.   Il-possibilità li tintalab reviżjoni skont l-Artikolu 11(3) tar-Regolament bażiku

Peress li din ir-reviżjoni tal-iskadenza tnediet f'konformità mad-dispożizzjonijiet tal-Artikolu 11(2) tar-Regolament bażiku, is-sejbiet tagħha mhux se jwasslu biex il-livell tal-miżuri eżistenti jiġi emendat iżda biex dawn il-miżuri jiġu rrevokati jew miżmuma f'konformità mal-Artikolu 11(6) tar-Regolament bażiku.

Jekk kwulnkwe parti interessata tqis li tkun meħtieġa reviżjoni tal-livell tal-miżuri biex tippermetti l-possibilità li temenda (jiġifieri żżid jew tnaqqas) il-livell tal-miżuri, dik il-parti tista’ titlob reviżjoni skont l-Artikolu 11(3) tar-Regolament bażiku.

Il-partijiet li jkunu jixtiequ jitolbu reviżjoni ta' dan it-tip, li ssir indipendentement mir-reviżjoni tal-iskadenza msemmija f'din in-notifika, jistgħu jikkuntattjaw lill-Kummissjoni fl-indirizz mogħti hawn fuq.

10.   Ipproċessar ta' dejta personali

Kull dejta personali li tinġabar f’din l-investigazzjoni se tiġi ttrattata skont ir-Regolament (KE) Nru 45/2001 tal-Parlament Ewropew u tal-Kunsill dwar il-protezzjoni ta' individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' dik id-dejta (8).

---

(1)  ĠU C 122, 20.4.2011, p. 10.

(2)  ĠU L 343, 22.12.2009, p. 51.

(3)  ĠU L 59, 27.2.2007, p. 1.

(4)  Produttur esportatur huwa kwalunkwe kumpanija fil-pajjiżi kkonċernati li tipproduċi u tesporta l-prodott investigat lejn is-suq tal-Unjoni, jew direttament jew permezz ta’ terza persuna, inkluż kwalunkwe kumpaniji relatati magħha involuti fil-produzzjoni, fil-bejgħ domestiku jew fl-esportazzjonijiet tal-prodott ikkonċernat.

(5)  Importaturi li ma jkunux relatati mal-produtturi esportaturi biss jistgħu jintgħażlu għall-kampjun. L-importaturi li huma relatati mal-produtturi esportaturi għandhom jimlew l-Anness 1 mal-kwestjonarju għal dawn il-produtturi esportaturi. Skont l-Artikolu 143 tar-Regolament tal-Kummissjoni (KEE) Nru 2454/93 dwar l-implimentazzjoni tal-Kodiċi Doganali Komunitarju, il-persuni għandhom jitqiesu relatati biss jekk: (a) ikunu uffiċjali jew diretturi tan-negozji ta’ xulxin; (b) ikunu legalment rikonoxxuti bħala soċji fin-negozju; (c) ikunu impjegat u min jimpjegah; (d) kull persuna li direttament jew indirettament hija s-sid, tikkontrolla jew ikollha 5 % jew aktar tal-ishma jew ta' kwoti ta' ishma li jivvutaw jew tat-tnejn li huma; (e) wieħed minnhom, direttament jew indirettament, jikkontrolla lill-ieħor; (f) it-tnejn li huma jkunu direttament jew indirettament ikkontrollati minn terza persuna; (g) flimkien ikunu direttament jew indirettament jikkontrollaw terza persuna; jew (h) huma membri tal-istess familja. Il-persuni għandhom jitqiesu li jkunu membri tal-istess familja biss jekk ikollhom ir-relazzjonijiet li ġejjin bejniethom: (i) konjuġi, (ii) ġenitur u wild, (iii) aħwa (sew jekk tal-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. (ĠU L 253, 11.10.1993, p. 1). F’dan il-kuntest “persuna” tfisser kull persuna fiżika jew ġuridika.

(6)  Id-dejta pprovduta minn importaturi li mhumiex relatati tista' tintuża wkoll fir-rigward ta' aspetti ta' din l-investigazzjoni għajr għad-determinazzjoni tad-dumping.

(7)  Dokument “Ristrett” huwa dokument li jitqies bħala kunfidenzjali skont l-Artikolu 19 tar-Regolament tal-Kunsill (KE) Nru 1225/2009 (ĠU L 343, 22.12.2009, p. 51) u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (Ftehim dwar l-Anti-Dumping). Dan hu wkoll dokument protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43).

(8)  ĠU L 8, 12.1.2001, p. 1.

---

ANNESS A

Image

Image

---

ANNESS B

Image

Image

---

| 24.2.2012 | MT | Il-Ġurnal Uffiċjali tal-Unjoni Ewropea | C 55/14 |
| --- | --- | --- | --- |

24.2.2012

MT

Il-Ġurnal Uffiċjali tal-Unjoni Ewropea

C 55/14

---

Notifika tal-bidu ta’ reviżjoni ta' skadenza tal-miżuri kompensattivi applikabbli għall-importazzjonijiet ta’ ċertu polietilentereftalat li joriġina mill-Indja

2012/C 55/05

Wara l-pubblikazzjoni ta’ avviż dwar skadenza imminenti (1) tal-miżuri kompensattivi fis-seħħ dwar l-importazzjonijiet ta’ ċertu polietilentereftalat li joriġina mill-Indja (“il-pajjiż ikkonċernat”), il-Kummissjoni Ewropea (“il-Kummissjoni”) irċeviet talba għal reviżjoni skont l-Artikolu 18 tar-Regolament tal-Kunsill (KE) Nru 597/2009 tal-11 ta' Ġunju 2009 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea (2) (“ir-Regolament bażiku”).

1.   It-talba għal reviżjoni

It-talba tressqet fil-25 ta' Novembru 2011 mill-Kumitat tal-Polietilentereftalat ta' Plastics Europe (“l-applikant”) f'isem il-produtturi tal-Unjoni li jirrappreżentaw proporzjon kbir, f'dan il-każ iżjed minn 50 %, tal-produzzjoni tal-Unjoni ta' ċertu polietilentereftalat.

2.   Il-prodott li qed jiġi rivedut

Il-prodott li qed jiġi rivedut huwa l-polietilentereftalat li għandu numru ta' viskożità ta' 78 ml/g jew iżjed, skont l-Istandard ISO 1628-5, li bħalissa jaqa' taħt il-kodiċi NM 3907 60 20 u li joriġina fl-Indja (“il-prodott li qed jiġi rivedut”).

3.   Il-miżuri eżistenti

Il-miżuri li bħalissa qegħdin fis-seħħ huma dazju kompensattiv definittiv impost bir-Regolament tal-Kunsill (KE) Nru 193/2007 (3).

4.   Ir-raġunijiet għar-reviżjoni ta’ skadenza

L-applikant ta biżżejjed evidenza li l-iskadenza tal-miżuri x'aktarx għandha twassal għal kontinwazzjoni jew rikorrenza tas-sussidjar u d-dannu.

L-ewwel nett l-applikant qed jallega li l-produtturi tal-prodott li qed jiġi rivedut fl-Indja ibbenefikaw u se jibqgħu jibbenefikaw minn għadd ta' sussidji mingħand il-Gvern tal-Indja. Dawn l-allegati sussidji jikkonsistu f'benefiċċji għall-industriji li qegħdin f'żoni ta' pproċessar għall-esportazzjoni/f'unitajiet orjentati lejn l-esportazzjoni; l-iskema ta’ awtorizzazzjoni bil-quddiem; l-iskema tal-passbook għall-intitolar tad-dazji; l-iskema ta' promozzjoni għall-esportazzjoni tal-beni kapitali; l-iskema tal-kreditu għall-esportazzjoni; l-iskema ta' suq iffukat; l-iskema ta' prodott iffukat; l-iskema ta' inċentivi għall-investiment kapitali tal-Gvern ta' Gujarat; l-iskema ta' inċentivi għat-taxxa fuq il-bejgħ ta' Gujarat; l-iskema ta' eżenzjoni mid-dazju fuq l-elettriku ta' Gujarat u l-iskema ta' inċentivi ta' West Bengal. Huwa stmat li s-sussudju totali huwa sinifikanti.

L-applikant qed jallega li l-iskemi ta' hawn fuq huma sussidji peress li jinvolvu għajnuna finanzjarja mingħand il-Gvern tal-Indja jew Gvernijiet oħrajn reġjonali u jagħtu benefiċċju li min jirċivihom, jiġifieri lill-produtturi/esportaturi ta' ċertu polietilentereftalat. Huwa allegat li dawn huma kkundizzjonati mill-prestazzjoni tal-esportazzjoni u għalhekk speċifiċi u kumpensatorji jew b'xi mod ieħor huma speċifiċi u kumpensatorji.

Barra minn hekk, l-applikant ta evidenza li l-importazzjonijiet tal-prodott li qed jiġi rivedut mill-Indja żdiedu b’mod ġenerali f’termini assoluti u f’termini ta’ sehem fis-suq.

It-tieni nett, it-talba tibbaża fuq ir-raġunijiet li l-iskadenza tal-miżuri x'aktarx għandha twassal għar-rikorrenza tad-dannu lill-industrija tal-Unjoni minħabba l-kontinwazzjoni tal-importazzjonijiet sussidjati tal-prodott li qed jiġi rivedut mill-Indja. L-evidenza prima facie li ta l-applikant turi li l-volumi u l-prezzijiet tal-prodott importat li qed jiġi rivedut x'aktarx qed iħallu, fost konsegwenzi oħrajn, impatt negattiv fuq il-livell tal-prezzijiet mitluba mill-industrija tal-Unjoni, u dan iwassal għal effetti negattivi sostanzjali fuq il-prestazzjoni ġenerali tal-industrija tal-Unjoni.

Fl-aħħar nett, l-applikant jallega li t-tneħħija tad-dannu kienet primarjament minħabba li jeżistu l-miżuri u li, jekk il-miżuri jitħallew jiskadu, kwalunkwe kontinwazzjoni tal-importazzjonijiet sussidjati sostanzjali mill-pajjiż ikkonċernat, x'aktarx li twassal għal rikorrenza tad-dannu lill-industrija tal-Unjoni.

5.   Il-proċedura

Wara li ddeterminat, f'konsultazzjoni mal-Kumitat Konsultattiv, li hemm biżżejjed evidenza li tiġġustifika l-bidu ta' reviżjoni ta' skadenza, il-Kummissjoni permezz ta' dan qed tibda reviżjoni skont l-Artikolu 18 tar-Regolament bażiku.

L-investigazzjoni se tiddetermina jekk hux probabbli jew le li l-iskadenza tal-miżuri twassal għal kontinwazzjoni tas-sussidjar jew għal rikorrenza tad-dannu.

5.1.   
  Il-proċedura biex tiġi ddeterminata l-probabbiltà ta' kontinwazzjoni tas-sussidjar

5.1.1.   L-investigazzjoni tal-produtturi esportaturi

Il-produtturi esportaturi (4) tal-prodott li qed jiġi rivedut mill-pajjiż ikkonċernat, huma mistiedna jieħdu sehem f'din l-investigazzjoni dwar ir-reviżjoni.

Minħabba li jidher li hemm għadd kbir ta’ produtturi esportaturi fl-Indja li huma involuti f’dan il-proċediment, u sabiex tlesti l-investigazzjoni fl-iskadenzi statutorji, il-Kummissjoni tista’ tillimita l-produtturi esportaturi li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll “it-teħid tal-kampjuni”). It-teħid tal-kampjuni se jsir skont l-Artikolu 27 tar-Regolament bażiku.

Sabiex il-Kummissjoni tkun tista’ tiddeċiedi jekk it-teħid tal-kampjuni hux meħtieġ, u jekk ikun il-każ, sabiex tagħżel kampjun, il-produtturi esportaturi kollha, jew ir-rappreżentanti li jaġixxu f’isimhom, qegħdin jintalbu jidentifikaw ruħhom quddiem il-Kummissjoni. Dawn il-partijiet għandhom jagħmlu dan fi żmien 15-il jum mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea, sakemm ma jkunx speċifikat mod ieħor, billi lill-Kummissjoni jgħaddulha t-tagħrif dwar il-kumpanija/i tagħhom kif qed jintalab fl-Anness A għal din in-notifika.

Sabiex tikseb it-tagħrif li jidhrilha li hu meħtieġ għall-għażla tal-kampjun tal-produtturi esportaturi, il-Kummissjoni se tikkuntattja wkoll lill-awtoritajiet tal-Indja u tista’ tikkuntattja lil kwalunkwe assoċjazzjoni magħrufa tal-produtturi esportaturi.

Il-partijiet interessati kollha li jixtiequ jressqu xi tagħrif rilevanti ieħor fir-rigward tal-għażla tal-kampjun, apparti t-tagħrif li qed jintalab hawn fuq, iridu jagħmlu dan fi żmien 21 jum mill-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea, sakemm mhux speċifikat mod ieħor.

Jekk ikun meħtieġ kampjun, il-produtturi esportaturi jistgħu jintgħażlu skont l-akbar volum rappreżentattiv ta’ esportazzjonijiet tal-prodott li qed jiġi rivedut lejn l-Unjoni u li jista’ jiġi investigat b’mod raġonevoli fiż-żmien disponibbli. Il-produtturi esportaturi magħrufa kollha, l-awtoritajiet tal-pajjiż ikkonċernat u l-assoċjazzjonijiet tal-produtturi esportaturi se jiġu mgħarrfa mill-Kummissjoni, permezz tal-awtoritajiet tal-pajjiż ikkonċernat jekk ikun xieraq, dwar liema kumpaniji ntgħażlu għall-kampjun.

Sabiex jinkiseb it-tagħrif li jidhrilha li hu meħtieġ għall-investigazzjoni tagħha fir-rigward tal-produtturi esportaturi, il-Kummissjoni se tibgħat kwestjonarji lill-produtturi esportaturi li ntgħażlu għall-kampjun, lil kwalunkwe assoċjazzjoni magħrufa tal-produtturi esportaturi, u lill-awtoritajiet tal-pajjiż ikkonċernat.

Il-produtturi esportaturi kollha li ntgħażlu għall-kampjun se jkollhom jippreżentaw kwestjonarju mimli fi żmien 37 jum mid-data tan-notifika tal-għażla tal-kampjun, sakemm mhux speċifikat mod ieħor.

Il-kwestjonarju se jkun fih tagħrif dwar, fost l-oħrajn, l-istruttura tal-kumpanija/i tal-produttur esportatur, l-attivitajiet tal-kumpanija/i fir-rigward tal-prodott li qed jiġi rivedut, l-ispejjeż tal-produzzjoni, il-bejgħ tal-prodott li qed jiġi rivedut fis-suq domestiku tal-pajjiż ikkonċernat u l-bejgħ lill-Unjoni tal-prodott li qed jiġi rivedut.

Il-kumpaniji li jkunu qablu mal-inklużjoni possibbli tagħhom fil-kampjun iżda li ma ntgħażlux għall-kampjun għandhom jitqiesu li qed jikkoperaw (“produtturi esportaturi li qed jikkoperaw iżda li mhumiex fil-kampjun”).

5.1.2.   L-investigazzjoni ta' importaturi li mhumiex relatati
   (5)
   (6)

L-importaturi li mhumiex relatati tal-prodott li qed jiġi rivedut mill-Indja lejn l-Unjoni huma mistiedna jieħdu sehem f'din l-investigazzjoni dwar ir-reviżjoni.

Minħabba li jidher li hemm għadd kbir ta’ importaturi li mhumiex relatati involuti f'dan il-proċediment, u sabiex tlesti l-investigazzjoni fl-iskadenzi statutorji, il-Kummissjoni tista’ tillimita l-importaturi li mhumiex relatati li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll “it-teħid tal-kampjuni”) It-teħid tal-kampjuni se jsir skont l-Artikolu 27 tar-Regolament bażiku.

Sabiex il-Kummissjoni tkun tista’ tiddeċiedi jekk it-teħid tal-kampjuni hux meħtieġ, u jekk ikun il-każ, sabiex tagħżel kampjun, l-importaturi kollha li mhumiex relatati, jew ir-rappreżentanti li jaġixxu f’isimhom, qegħdin jintalbu jidentifikaw ruħhom quddiem il-Kummissjoni. Dawn il-partijiet għandhom jagħmlu dan fi żmien 15-il jum mid-data tal-pubblikazzjoni ta’ din-notifika f’Il-Ġurnal Uffiċjali tal-Unjoni Ewropea, sakemm ma jkunx speċifikat mod ieħor, billi lill-Kummissjoni jgħaddulha t-tagħrif dwar il-kumpanija/i tagħhom kif qed jintalab fl-Anness B għal din in-notifika.

Sabiex tikseb it-tagħrif li jidhrilha li hu meħtieġ għall-għażla tal-kampjun tal-importaturi li mhumiex relatati, il-Kummissjoni tista' tikkuntattja wkoll kwalunkwe assoċjazzjoni magħrufa tal-importaturi.

Il-partijiet interessati kollha li jixtiequ jressqu xi tagħrif rilevanti ieħor fir-rigward tal-għażla tal-kampjun, apparti t-tagħrif li qed jintalab hawn fuq, iridu jagħmlu dan fi żmien 21 jum mill-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea, sakemm mhux speċifikat mod ieħor.

Jekk ikun meħtieġ kampjun, l-importaturi jistgħu jintgħażlu skont l-akbar volum rappreżentattiv ta’ esportazzjonijiet tal-prodott li qed jiġi rivedut lejn l-Unjoni u li jista’ jiġi investigat b’mod raġonevoli fiż-żmien disponibbli. L-importaturi magħrufa kollha li mhumiex relatati u l-assoċjazzjonijiet tal-importaturi se jiġu mgħarrfa mill-Kummissjoni dwar liema kumpaniji ntgħażlu għall-kampjun.

Sabiex jinkiseb it-tagħrif li jidhrilha li hu meħtieġ għall-investigazzjoni tagħha, il-Kummissjoni se tibgħat kwestjonarji lill-importaturi li mhumiex relatati li ntgħażlu għall-kampjun u lil kwalunkwe assoċjazzjoni magħrufa tal-importaturi. Dawn il-partijiet iridu jippreżentaw kwestjonarju mimli fi żmien 37 jum mid-data tan-notifika tal-għażla tal-kampjun, sakemm mhux speċifikat mod ieħor.

Il-kwestjonarju se jkun fih tagħrif dwar, fost l-oħrajn, l-istruttura tal-kumpanija/i tagħhom, l-attivitajiet tal-kumpanija/i fir-rigward tal-prodott rivedut u l-bejgħ tal-prodott rivedut.

5.2.   
  Il-proċedura biex tiġi ddeterminata l-probabbiltà ta' rikorrenza tad-dannu u jiġu investigati l-produtturi tal-Unjoni

Sabiex jiġi stabbilit jekk hemmx probabbiltà jew le ta' rikorrenza tad-dannu lill-industrija tal-Unjoni, il-produtturi tal-Unjoni tal-prodott li qed jiġi rivedut huma mistiedna jieħdu sehem f'din l-investigazzjoni dwar ir-reviżjoni.

Minħabba li jidher li hemm għadd kbir ta’ produtturi tal-Unjoni involuti f'dan il-proċediment, u sabiex tlesti l-investigazzjoni fl-iskadenzi statutorji, il-Kummissjoni ddeċidiet li tillimita l-produtturi tal-Unjoni li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll “it-teħid tal-kampjuni”). It-teħid tal-kampjuni se jsir skont l-Artikolu 27 tar-Regolament bażiku.

Il-Kummissjoni għażlet proviżjonalment kampjun tal-produtturi tal-Unjoni. Il-partijiet interessati jistgħu jiksbu d-dettalji mill-fajl tal-ispezzjoni. Il-partijiet interessati huma b'dan mistiedna jikkonsultaw il-fajl (sabiex jagħmlu dan jeħtiġilhom jikkuntattjaw lill-Kummissjoni bid-dettalji tal-kuntatt mogħtija fit-taqsima 5.6. ta' hawn taħt). Produtturi oħrajn tal-Unjoni, jew rappreżentanti li jaġixxu f’isimhom, li jidhrilhom li hemm raġunijiet biex ikunu inklużi fil-kampjun għandhom jikkuntattjaw lill-Kummissjoni fi żmien 15-il jum mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea.

Il-partijiet interessati kollha li jixtiequ jressqu xi tagħrif rilevanti ieħor fir-rigward tal-għażla tal-kampjun iridu jagħmlu dan fi żmien 21 jum mill-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea, sakemm mhux speċifikat mod ieħor.

Il-produtturi magħrufa kollha tal-Unjoni u/jew l-assoċjazzjonijiet tal-produtturi tal-Unjoni se jiġu mgħarrfa mill-Kummissjoni dwar il-kumpaniji li finalment ikunu ntgħażlu għall-kampjun.

Sabiex jinkiseb it-tagħrif li jidhrilha li hu meħtieġ għall-investigazzjoni tagħha, il-Kummissjoni se tibgħat kwestjonarji lill-produtturi tal-Unjoni li ntgħażlu għall-kampjun u lil kwalunkwe assoċjazzjoni magħrufa tal-produtturi tal-Unjoni. Dawn il-partijiet iridu jippreżentaw kwestjonarju mimli fi żmien 37 jum mid-data tan-notifika tal-għażla tal-kampjun, sakemm mhux speċifikat mod ieħor.

Il-kwestjonarju se jkun fih tagħrif dwar, fost l-oħrajn, l-istruttura tal-kumpanija/i tagħhom, il-qagħda finanzjarja tal-kumpanija/i, l-attivitajiet tal-kumpanija/i fir-rigward tal-prodott li qed jiġi rivedut, l-ispejjeż tal-produzzjoni, u l-bejgħ tal-prodott li qed jiġi rivedut.

5.3.   
  Il-proċedura għall-valutazzjoni tal-interess tal-Unjoni

Jekk il-kontinwazzjoni tas-sussidjar u r-rikorrenza tad-dannu jiġu konfermati, tintlaħaq deċiżjoni, skont l-Artikolu 31 tar-Regolament bażiku, dwar jekk iż-żamma tal-miżuri kontra s-sussidju jkunux kontra l-interess tal-Unjoni. Il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, u l-organizzazzjonijiet li jirrappreżentaw lill-konsumaturi huma mistiedna jidentifikaw ruħhom fi żmien 15-il jum mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea, sakemm mhux speċifikat mod ieħor. Sabiex jieħdu sehem fl-investigazzjoni, l-organizzazzjonijiet li jirrappreżentaw lill-konsumaturi jridu juru, sal-istess skadenza, li hemm rabta oġġettiva bejn l-attivitajiet tagħhom u l-prodott li qed jiġi rivedut.

Il-partijiet li identifikaw ruħhom sal-iskadenza ta' hawn fuq, jistgħu jagħtu tagħrif lill-Kummissjoni dwar l-interess tal-Unjoni fi żmien 37 jum mid-data tal-pubblikazzjoni ta' din in-notifika f’Il-Ġurnal Uffiċjali tal-Unjoni Ewropea, sakemm mhux speċifikat mod ieħor. It-tagħrif irid jingħata f'għamla libera jew inkella billi jimtela kwestjonarju li ħejjiet il-Kummissjoni. Fi kwalunkwe każ, it-tagħrif mogħti skont l-Artikolu 31 se jiġi kkonsidrat biss jekk ikun sostnut b'evidenza fattwali fiż-żmien tas-sottomissjoni.

5.4.   
  Sottomissjonijiet oħrajn bil-miktub

Suġġett għad-dispożizzjonijiet ta’ din in-notifika, il-partijiet interessati kollha b'dan huma mistiedna juru fehmiethom, iressqu t-tagħrif u jipprovdu evidenza ta’ sostenn. Sakemm mhux speċifikat mod ieħor, dan it-tagħrif u l-evidenza ta' sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta' din in-notifika f’Il-Ġurnal Uffiċjali tal-Unjoni Ewropea.

5.5.   
  Il-possibbiltà ta’ smigħ mis-servizzi investigattivi tal-Kummissjoni

Il-partijiet interessati kollha jistgħu jitolbu li jinstemgħu mis-servizzi investigattivi tal-Kummissjoni. Kwalunkwe talba għal smigħ għandha ssir bil-miktub u għandha tispeċifika r-raġunijiet għat-talba. Għal smigħ dwar kwistjonijiet li jikkonċernaw il-fażi inizjali tal-investigazzjoni, it-talba għandha titressaq fi żmien 15-il jum mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea. Minn hemm 'il quddiem, talba għal smigħ għandha titressaq sad-dati speċifiċi ta' skadenza stabbiliti mill-Kummissjoni fil-komunikazzjonijiet tagħha mal-partijiet.

5.6.   
  Istruzzjonijiet għas-sottomissjonijiet bil-miktub u biex jintbagħtu l-kwestjonarji mimlija u l-korrispondenza

Is-sottomissjonijiet kollha, inkluż it-tagħrif mitlub f'din in-notifika, il-kwestjonarji mimlija u l-korrispondenza mogħtija mill-partijiet interessati li għaliha qed jintalab trattament kunfidenzjali għandhom ikunu mmarkati “Ristretti (7)”.

Il-partijiet interessati li qed jagħtu tagħrif “ristrett” jeħtieġ li jipprovdu sommarji mhux kunfidenzjali ta' dan skont l-Artikolu 29(2) tar-Regolament bażiku, li għandhom ikunu mmarkati “Għall-ispezzjoni mill-partijiet interessati”. Dawn is-sommarji għandhom ikunu dettaljati biżżejjed sabiex jippermettu fehim raġonevoli tas-sustanza tat-tagħrif sottomess b’mod kunfidenzjali Jekk xi parti interessata li tagħti tagħrif kunfidenzjali ma tipprovdix sommarju mhux kunfidenzjali tiegħu skont l-għamla u l-kwalità mitluba, dan it-tagħrif kunfidenzjali jista’ jiġi injorat.

Il-partijiet interessati jeħtieġ li jagħmlu s-sottomissjonijiet u t-talbiet kollha f'għamla elettronika (is-sottomissjonijiet mhux kunfidenzjali permezz tal-email, dawk kunfidenzjali fuq CD-R/DVD), u għandhom jindikaw l-isem, l-indirizz tal-email, in-numri tat-telefown u tal-feks tal-parti interessata. Madankollu, kwalunkwe Prokura, ċertifikazzjonijiet iffirmati u aġġornamenti tagħhom, li jakkumpanjaw ir-risposti tal-kwestjonarju, għandhom jiġu sottomessi f'għamla ta' dokument fiżiku, jiġifieri bil-posta jew bl-idejn, fl-indirizz ta' hawn taħt. Jekk xi parti interessata ma tkunx tista' tagħti s-sottomissjonijiet u t-talbiet tagħha f'għamla elettronika, din għandha tgħarraf minnufih lill-Kummissjoni f'konformità mal-Artikolu 28(2) tar-Regolament bażiku. Għal iżjed tagħrif dwar il-korrispondenza mal-Kummissjoni, il-partijiet interessati jistgħu jikkonsultaw il-paġna web rilevanti fuq il-websajt tad-Direttorat Ġenerali għall-Kummerċ: http://ec.europa.eu/trade/tackling-unfair-trade/trade-defence

L-indirizz tal-Kummissjoni għall-korrispondenza:

| Il-Kummissjoni Ewropea |
| --- |
| Id-Direttorat Ġenerali għall-Kummerċ |
| Id-Direttorat H |
| Uffiċċju: N105 04/092 |
| 1049 Bruxelles/Brussel |
| BELGIQUE/BELGIË |
| Fax +32 22985353 |
| Posta elettronika: TRADE-R550-PET-A@ec.europa.eu |
| (għandu jintuża mill-produtturi esportaturi, importaturi relatati, assoċjazzjonijiet u rappreżentanti tal-Indja: kemm il-Ġvern ċentrali kif ukoll reġjonali) |
| TRADE-R550-PET-B@ec.europa.eu |
| (għandu jintuża mill-produtturi tal-Unjoni, importaturi li mhumiex relatati, utenti, konsumaturi, assoċjazzjonijiet fl-Unjoni) |

Il-Kummissjoni Ewropea

Id-Direttorat Ġenerali għall-Kummerċ

Id-Direttorat H

Uffiċċju: N105 04/092

1049 Bruxelles/Brussel

BELGIQUE/BELGIË

Fax +32 22985353

Posta elettronika: TRADE-R550-PET-A@ec.europa.eu

(għandu jintuża mill-produtturi esportaturi, importaturi relatati, assoċjazzjonijiet u rappreżentanti tal-Indja: kemm il-Ġvern ċentrali kif ukoll reġjonali)

TRADE-R550-PET-B@ec.europa.eu

(għandu jintuża mill-produtturi tal-Unjoni, importaturi li mhumiex relatati, utenti, konsumaturi, assoċjazzjonijiet fl-Unjoni)

6.   Nuqqas ta' koperazzjoni

F’każijiet fejn xi parti interessata tirrifjuta l-aċċess jew ma tagħtix it-tagħrif meħtieġ fl-iskadenzi, jew tfixkel b’mod sinifikanti l-investigazzjoni, is-sejbiet provviżorji jew finali, pożittivi jew negattivi, jistgħu jsiru abbażi tal-fatti disponibbli, skont l-Artikolu 28 tar-Regolament bażiku.

Fejn jinstab li kwalunkwe parti interessata tkun tat tagħrif falz jew qarrieqi, it-tagħrif għandu jiġi injorat u għandhom jintużaw il-fatti disponibbli.

Jekk xi parti interessata ma tikkoperax jew tikkopera parzjalment biss, u għalhekk is-sejbiet huma bbażati fuq il-fatti disponibbli skont l-Artikolu 28 tar-Regolament bażiku, ir-riżultat jista' jkun anqas favorevoli għal dik il-parti milli kieku tkun ikkoperat.

7.   Uffiċjal tas-Seduta

Il-partijiet interessati jistgħu jitolbu l-intervent tal-Uffiċjal tas-Seduta tad-Direttorat Ġenerali għall-Kummerċ. L-Uffiċjal tas-Seduta jagħmilha ta’ medjatur bejn il-partijiet interessati u s-servizzi investigattivi tal-Kummissjoni. L-Uffiċjal tas-Seduta jirrevedi talbiet għal aċċess għall-fajl, tilwim dwar il-kunfidenzjalità tad-dokumenti, talbiet għal estensjoni tal-iskadenzi u talbiet għal smigħ minn partijiet terzi. L-Uffiċjal tas-Seduta jista’ jorganizza smigħ ma’ parti interessata individwali u jagħmilha ta’ medjatur biex jiżgura li d-drittijiet għad-difiża tal-partijiet interessati jkunu qegħdin jitħaddmu b’mod sħiħ.

Talba għal smigħ mal-Uffiċjal tas-Seduta għandha ssir bil-miktub u għandha tispeċifika r-raġunijiet għat-talba. Għal smigħ dwar kwistjonijiet li jikkonċernaw il-fażi inizjali tal-investigazzjoni, it-talba għandha titressaq fi żmien 15-il jum mid-data tal-pubblikazzjoni ta’ din in-notifika f’Il-Ġurnal Uffiċjali tal-Unjoni Ewropea. Minn hemm 'il quddiem, talba għal smigħ għandha titressaq sad-dati speċifiċi ta' skadenza stabbiliti mill-Kummissjoni fil-komunikazzjonijiet tagħha mal-partijiet.

L-Uffiċjal tas-Seduta se jagħti wkoll opportunitajiet biex isir smigħ li jinvolvi lill-partijiet sabiex jippermetti li jiġu ppreżentati fehmiet differenti u biex jitressqu argumenti kuntrarji dwar kwistjonijiet li għandhom x'jaqsmu, fost oħrajn, mal-possibbiltà ta' kontinwazzjoni tas-sussidjar u ta' rikorrenza tad-dannu u l-interess tal-Unjoni.

Għal iżjed tagħrif u dettalji tal-kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq il-websajt tad-Direttorat Ġenerali għall-Kummerċ: http://ec.europa.eu/trade/tackling-unfair-trade/hearing-officer/index_en.htm

8.   Il-possibbiltà ta' talba għal reviżjoni skont l-Artikolu 19 tar-Regolament bażiku

Billi din ir-reviżjoni ta’ skadenza hija inizjata skont id-dispożizzjonijiet tal-Artikolu 18 tar-Regolament bażiku, is-sejbiet tagħha ma jwasslux biex il-livell tal-miżuri attwali jiġu emendati iżda jwasslu biex dawn il-miżuri jiġu revokati jew miżmuma skont l-Artikolu 22(3) tar-Regolament bażiku.

Jekk xi parti interessata tikkonsidra li reviżjoni tal-livell tal-miżuri hija ġġustifikata sabiex tippermetti l-possibbiltà biex jiġi emendat (jiġifieri jiżdied jew jonqos) il-livell tal-miżuri, dik il-parti tista' titlob reviżjoni skont l-Artikolu 19 tar-Regolament bażiku.

Il-partijiet li jixtiequ jitolbu reviżjoni ta’ din ix-xorta, li ssir b’mod indipendenti mir-reviżjoni ta’ skadenza msemmija f’din in-notifika, jistgħu jikkuntattjaw lill-Kummissjoni fl-indirizz li jidher hawn fuq.

9.   Skeda tal-investigazzjoni

L-investigazzjoni se tkun konkluża, skont l-Artikolu 22(1) tar-Regolament bażiku fi żmien 15-il xahar mid-data tal-pubblikazzjoni ta’ din in-notifika f'Il-Ġurnal Uffiċjali tal-Unjoni Ewropea.

10.   L-ipproċessar ta' dejta personali

Kwalunkwe dejta miġbura f'din l-investigazzjoni se tiġi trattata skont ir-Regolament (KE) Nru 45/2001 tal-Parlament Ewropew u tal-Kunsill dwar il-protezzjoni ta' individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-movement liberu ta' dik id-dejta (8).

---

(1)  ĠU C 116, 14.4.2011, p. 10.

(2)  ĠU L 188, 18.7.2009, p. 93.

(3)  ĠU L 59, 27.2.2007, p. 34.

(4)  Il-produttur esportatur huwa kwalunkwe kumpanija fil-pajjiż ikkonċernat li tipproduċi u tesporta l-prodott li qed jiġi investigat lejn is-suq tal-Unjoni, kemm direttament jew minn parti terza, inkluża kwalunkwe kumpanija relatata magħha involuta fil-produzzjoni, fil-bejgħ domestiku jew fl-esportazzjonijiet tal-prodott ikkonċernat.

(5)  Importaturi li ma jkunux relatati mal-produtturi esportaturi biss jistgħu jintgħażlu għall-kampjun. L-importaturi li huma relatati mal-produtturi esportaturi għandhom jimlew l-Anness 1 tal-kwestjonarju għal dawn il-produtturi esportaturi. Skont l-Artikolu 143 tar-Regolament tal-Kummissjoni (KEE) Nru 2454/93 dwar l-implimentazzjoni tal-Kodiċi Doganali Komunitarju, il-persuni għandhom jitqiesu relatati biss jekk: (a) ikunu uffiċjali jew diretturi tan-negozju ta' xulxin; (b) ikunu legalment rikonoxxuti bħala sħab fin-negozju; (c) huma l-impjegatur u l-impjegat; (d) kwalunkwe persuna li direttament jew indirettament hija s-sid, tikkontrolla jew għandha 5 % jew iżjed tal-ishma jew tal-kwoti tal-ishma li jivvutaw jew tat-tnejn li huma; (e) wieħed minnhom jikkontrolla direttament jew indirettament lill-ieħor; (f) it-tnejn huma kkontrollati direttament jew indirettament minn persuna terza; (g) flimkien, direttament jew indirettament jikkontrollaw terza persuna; jew (h) huma membri tal-istess familja. Il-persuni għandhom jitqiesu bħala membri tal-istess familja jekk bejniethom ikollhom biss xi waħda minn dawn ir-relazzjonijiet li ġejjin: (i) konjuġi, (ii) ġenitur u wild, (iii) aħwa (sew jekk tal-istess żewġ ġenituri jew aħwa minn ġenitur wieħed), (iv) nanniet u neputijiet, (v) zijiet u neputijiet, (vi) ġenituri tar-rispett u ulied tar-rispett, (vii) aħwa tar-rispett. (ĠU L 253, 11.10.1993, p. 1). F’dan il-kuntest “persuna” tfisser kull persuna fiżika jew ġuridika.

(6)  Id-dejta li taw l-importaturi li mhumiex relatati tista' tintuża wkoll fir-rigward ta' aspetti ta' din l-investigazzjoni għajr għad-determinazzjoni tad-dumping.

(7)  Dokument “ristrett” huwa dokument li huwa kkunsidrat kunfidenzjali skont l-Artikolu 19 tar-Regolament tal-Kunsill (KE) Nru 1225/2009 (ĠU L 343, 22.12.2009, p. 51) u l-Artikolu 6 tal-Ftehim tad-WTO dwar l-Implimentazzjoni tal-Artikolu VI tal-GATT 1994 (il-Ftehim Anti-dumping). Huwa wkoll dokument protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43).

(8)  ĠU L 8, 12.1.2001, p. 1.

---

ANNESS A

Image

Image

---

ANNESS B

Image

Image

---

PROĊEDURI DWAR L-IMPLIMENTAZZJONI TAL-POLITIKA TAL-KOMPETIZZJONI

Il-Kummissjoni Ewropea

| 24.2.2012 | MT | Il-Ġurnal Uffiċjali tal-Unjoni Ewropea | C 55/23 |
| --- | --- | --- | --- |

24.2.2012

MT

Il-Ġurnal Uffiċjali tal-Unjoni Ewropea

C 55/23

---

Notifika minn qabel ta' konċentrazzjoni

(Każ COMP/M.6494 – Total/OAO Novatek/OAO Yamal LNG)

Każ li jista' jiġi kkunsidrat għal proċedura simplifikata

(Test b’relevanza għaż-ŻEE)

2012/C 55/06

| 1. | Fil-15 ta’ Frar 2012, il-Kummissjoni rċeviet notifika ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1) li permezz tagħha l-impriżi Total E&P Yamal (“Total E&P Yamal”, Franza), ikkontrollata ultimament minn Total SA, u OAO Novatek (“Novatek”, ir-Russja) jakkwistaw fit-tifsira tal-Artikolu 3(1)(b) tar-Regolament dwar l-Għaqdiet, il-kontroll konġunt tal-impriża OAO Yamal LNG (ir-Russja) permezz tax-xiri ta’ ishma f’kumpanija ġdida li tikkostitwixxi impriża konġunta. |
| --- | --- |

1.

Fil-15 ta’ Frar 2012, il-Kummissjoni rċeviet notifika ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1) li permezz tagħha l-impriżi Total E&P Yamal (“Total E&P Yamal”, Franza), ikkontrollata ultimament minn Total SA, u OAO Novatek (“Novatek”, ir-Russja) jakkwistaw fit-tifsira tal-Artikolu 3(1)(b) tar-Regolament dwar l-Għaqdiet, il-kontroll konġunt tal-impriża OAO Yamal LNG (ir-Russja) permezz tax-xiri ta’ ishma f’kumpanija ġdida li tikkostitwixxi impriża konġunta.

| 2. | L-attivitajiet kummerċjali tal-impriżi kkonċernati huma:






  — | għal Total: il-produzzjoni taż-żejt u l-gass naturali, l-irfinar u l-kummerċjalizzazzjoni ta’ prodotti taż-żejt, petrokimiċi u kimiċi ta’ speċjalità, |
| --- | --- | --- |

2.

L-attivitajiet kummerċjali tal-impriżi kkonċernati huma:

—

għal Total: il-produzzjoni taż-żejt u l-gass naturali, l-irfinar u l-kummerċjalizzazzjoni ta’ prodotti taż-żejt, petrokimiċi u kimiċi ta’ speċjalità,

| — | għal Novatek: l-esplorazzjoni, il-produzzjoni, l-ipproċessar u l-kummerċjalizzazzjoni tal-gass naturali u ta’ idrokarburi likwidi. |
| --- | --- |

—

għal Novatek: l-esplorazzjoni, il-produzzjoni, l-ipproċessar u l-kummerċjalizzazzjoni tal-gass naturali u ta’ idrokarburi likwidi.

| 3. | Wara eżami preliminari, il-Kummissjoni ssib li l-operazzjoni nnotifikata tista' taqa' fl-ambitu tar-Regolament tal-KE dwar l-Għaqdiet. Madankollu, id-deċiżjoni finali dwar dan il-punt hija riżervata. Skont l-Avviż tal-Kummissjoni dwar proċedura simplifikata għat-trattament ta' ċerti konċentrazzjonijiet taħt ir-Regolament tal-KE dwar l-Għaqdiet (2) ta' min jinnota li dan il-każ jista' jiġi kkunsidrat għat-trattament taħt il-proċedura stipulata fl-Avviż. |
| --- | --- |

3.

Wara eżami preliminari, il-Kummissjoni ssib li l-operazzjoni nnotifikata tista' taqa' fl-ambitu tar-Regolament tal-KE dwar l-Għaqdiet. Madankollu, id-deċiżjoni finali dwar dan il-punt hija riżervata. Skont l-Avviż tal-Kummissjoni dwar proċedura simplifikata għat-trattament ta' ċerti konċentrazzjonijiet taħt ir-Regolament tal-KE dwar l-Għaqdiet (2) ta' min jinnota li dan il-każ jista' jiġi kkunsidrat għat-trattament taħt il-proċedura stipulata fl-Avviż.

| 4. | Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta.
  Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.6494 – Total/OAO Novatek/OAO Yamal LNG, fl-indirizz li ġej:





  Il-Kummissjoni Ewropea |
| --- | --- |
| Direttorat Ġenerali għall-Kompetizzjoni |
| Reġistru tal-Amalgamazzjonijiet |
| J-70 |
| 1049 Bruxelles/Brussel |
| BELGIQUE/BELGIË |

4.

Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta.

Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.6494 – Total/OAO Novatek/OAO Yamal LNG, fl-indirizz li ġej:

Il-Kummissjoni Ewropea

Direttorat Ġenerali għall-Kompetizzjoni

Reġistru tal-Amalgamazzjonijiet

J-70

1049 Bruxelles/Brussel

BELGIQUE/BELGIË

---

(1)  ĠU L 24, 29.1.2004, p. 1 (ir-“Regolament tal-KE dwar l-Għaqdiet”).

(2)  ĠU C 56, 5.3.2005, p. 32 (“Avviż ta’ proċedura simplifikata”).

---

| 24.2.2012 | MT | Il-Ġurnal Uffiċjali tal-Unjoni Ewropea | C 55/24 |
| --- | --- | --- | --- |

24.2.2012

MT

Il-Ġurnal Uffiċjali tal-Unjoni Ewropea

C 55/24

---

Notifika minn qabel ta' konċentrazzjoni

(Każ COMP/M.6487 – Mitsui/Sanyo/Musco/Navyug Special Steel)

Każ li jista' jiġi kkunsidrat għal proċedura simplifikata

(Test b’relevanza għaż-ŻEE)

2012/C 55/07

| 1. | Fil-15 ta’ Frar 2012, il-Kummissjoni rċeviet notifika ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1) li permezz tagħha l-impriżi Mitsui & Co., Ltd. (“Mitsui”, il-Ġappun), Mahindra Ugine Steel Company Limited (“Musco”, l-Indja), kkkontrollata fl-aħħar mill-aħħar minn Mahindra & Mahindra Limited (“Mahindra Grupp”, l-Indja) u Sanyo Special Steel Co., Ltd (“Sanyo”, il-Ġappun), jakkwistaw fi ħdan it-tifsira tal-Artikolu 3(1)(b) tar-Regolament dwar l-Għaqdiet, il-kontroll konġunt tal-impriża Navyug Special Steel Private Limited (“Navyug”, l-Indja), permezz ta’ xiri ta’ ishma. Bħalissa Navyug hija sussidjarja pposseduta kompletament minn Musco. |
| --- | --- |

1.

Fil-15 ta’ Frar 2012, il-Kummissjoni rċeviet notifika ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1) li permezz tagħha l-impriżi Mitsui & Co., Ltd. (“Mitsui”, il-Ġappun), Mahindra Ugine Steel Company Limited (“Musco”, l-Indja), kkkontrollata fl-aħħar mill-aħħar minn Mahindra & Mahindra Limited (“Mahindra Grupp”, l-Indja) u Sanyo Special Steel Co., Ltd (“Sanyo”, il-Ġappun), jakkwistaw fi ħdan it-tifsira tal-Artikolu 3(1)(b) tar-Regolament dwar l-Għaqdiet, il-kontroll konġunt tal-impriża Navyug Special Steel Private Limited (“Navyug”, l-Indja), permezz ta’ xiri ta’ ishma. Bħalissa Navyug hija sussidjarja pposseduta kompletament minn Musco.

| 2. | L-attivitajiet kummerċjali tal-impriżi kkonċernati huma:






  — | għal Mitsui: il-kummerċ ta’ metalli, elettronika, sustanzi kimiċi, prodotti relatati mal-enerġija, partijiet u aċċessorji tal-vetturi bil-mutur u ta’ muturi, |
| --- | --- | --- |

2.

L-attivitajiet kummerċjali tal-impriżi kkonċernati huma:

—

għal Mitsui: il-kummerċ ta’ metalli, elettronika, sustanzi kimiċi, prodotti relatati mal-enerġija, partijiet u aċċessorji tal-vetturi bil-mutur u ta’ muturi,

| — | għal Sanyo: il-manifattura u l-bejgħ ta’ prodotti speċjali tal-azzar, |
| --- | --- |

—

għal Sanyo: il-manifattura u l-bejgħ ta’ prodotti speċjali tal-azzar,

| — | għal Musco: il-manifattura u l-bejgħ ta’ prodotti tal-azzar, |
| --- | --- |

—

għal Musco: il-manifattura u l-bejgħ ta’ prodotti tal-azzar,

| — | għal Navyug: se tkun attiva fil-manifattura u l-bejgħ ta’ prodotti tal-azzar. |
| --- | --- |

—

għal Navyug: se tkun attiva fil-manifattura u l-bejgħ ta’ prodotti tal-azzar.

| 3. | Wara eżami preliminari, il-Kummissjoni ssib li l-operazzjoni nnotifikata tista' taqa' fl-ambitu tar-Regolament tal-KE dwar l-Għaqdiet. Madankollu, id-deċiżjoni finali dwar dan il-punt hija riżervata. Skont l-Avviż tal-Kummissjoni dwar proċedura simplifikata għat-trattament ta' ċerti konċentrazzjonijiet taħt ir-Regolament tal-KE dwar l-Għaqdiet (2) ta' min jinnota li dan il-każ jista' jiġi kkunsidrat għat-trattament taħt il-proċedura stipulata fl-Avviż. |
| --- | --- |

3.

Wara eżami preliminari, il-Kummissjoni ssib li l-operazzjoni nnotifikata tista' taqa' fl-ambitu tar-Regolament tal-KE dwar l-Għaqdiet. Madankollu, id-deċiżjoni finali dwar dan il-punt hija riżervata. Skont l-Avviż tal-Kummissjoni dwar proċedura simplifikata għat-trattament ta' ċerti konċentrazzjonijiet taħt ir-Regolament tal-KE dwar l-Għaqdiet (2) ta' min jinnota li dan il-każ jista' jiġi kkunsidrat għat-trattament taħt il-proċedura stipulata fl-Avviż.

| 4. | Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta.
  Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.6487 – Mitsui/Sanyo/Musco/Navyug Special Steel, fl-indirizz li ġej:





  Il-Kummissjoni Ewropea |
| --- | --- |
| Direttorat Ġenerali għall-Kompetizzjoni |
| Reġistru tal-Amalgamazzjonijiet |
| J-70 |
| 1049 Bruxelles/Brussel |
| BELGIQUE/BELGIË |

4.

Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta.

Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.6487 – Mitsui/Sanyo/Musco/Navyug Special Steel, fl-indirizz li ġej:

Il-Kummissjoni Ewropea

Direttorat Ġenerali għall-Kompetizzjoni

Reġistru tal-Amalgamazzjonijiet

J-70

1049 Bruxelles/Brussel

BELGIQUE/BELGIË

---

(1)  ĠU L 24, 29.1.2004, p. 1 (ir-“Regolament tal-KE dwar l-Għaqdiet”).

(2)  ĠU C 56, 5.3.2005, p. 32 (“Avviż ta’ proċedura simplifikata”).

---

ATTI OĦRAJN

Il-Kummissjoni Ewropea

| 24.2.2012 | MT | Il-Ġurnal Uffiċjali tal-Unjoni Ewropea | C 55/25 |
| --- | --- | --- | --- |

24.2.2012

MT

Il-Ġurnal Uffiċjali tal-Unjoni Ewropea

C 55/25

---

Pubblikazzjoni ta' applikazzjoni skont l-Artikolu 6(2) tar-Regolament tal-Kunsill (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel

2012/C 55/08

Din il-pubblikazzjoni tagħti d-dritt li wieħed joġġezzjona għat-talba skont l-Artikolu 7 tar-Regolament tal-Kunsill (KE) Nru 510/2006 (1). L-istqarrijiet ta’ oġġezzjoni għandhom jaslu għand il-Kummissjoni Ewropea fi żmien sitt xhur mid-data ta’ din il-pubblikazzjoni.

DOKUMENT UNIKU

IR-REGOLAMENT TAL-KUNSILL (KE) Nru 510/2006

“ABENSBERGER SPARGEL/ABENSBERGER QUALITÄTSSPARGEL”

KE Nru: DE-PGI-0005-0852-26.01.2011

IĠP ( X ) DPO ( )

1.   Isem:

“Abensberger Spargel/Abensberger Qualitätsspargel”

2.   Stat Membru jew pajjiż terz:

Il-Ġermanja

3.   Deskrizzjoni tal-prodott agrikolu jew tal-oġġett tal-ikel:

3.1.   It-tip ta’ prodott:

| Il-kategorija 1.6 – | Frott, ħaxix u ċereali, friski jew ipproċessati |
| --- | --- |

Il-kategorija 1.6 –

Frott, ħaxix u ċereali, friski jew ipproċessati

3.2.   Deskrizzjoni tal-prodott li għalih japplika l-isem mogħti fil-punt 1:

L-ispraġ (Asparagus officinalis) jifforma parti mill-familja tal-Asparagaceae. Iz-zkuk tal-ispraġ li jistgħu jittieklu huma r-rimjiet tal-arbuxelli perenni li jitpoġġew fis-suq imqaxxra jew bil-qoxra b’kollox. L-ispraġ tat-tip “Abensberger Spargel” jitkabbar skont ir-regoli ta’ prattiki agrikoli tajbin.

L-ispraġ tat-tip “Abensberger Spargel” ċar ta’ lewn li jvarja minn abjad għal vjola ma jistax ikun itwal minn 22 ċm, filwaqt li dak ta’ lewn aħdar ma jistax ikun itwal minn 27 ċm.

Bl-eċċezzjoni ta' dak li jinbiegħ direttament mill-produttur lill-konsumatur, l-ispraġ tat-tip “Abensberger Spargel” jiġi ppreparat skont l-Istandard FFV04 tal-UNECE (l-ispraġ). Madankollu, dan l-istandard japplika wkoll għall-ispraġ abjad u vjola li jkollu dijametru minimu li ma jaqbiżx il-5 mm. Barra minn hekk, ir-rimjiet maqsuma tal-ispraġ jistgħu jiġu kkummerċjalizzati wkoll taħt il-kategorija tal-“ispraġ maqsum”.

It-togħma tal-ispraġ tat-tip “Abensberger Spargels” tingħaraf mir-riħa partikulari qawwija u mħawra li għandu dan l-ispraġ. Il-qtugħ tal-ispraġ darba jew darbtejn kuljum, flimkien mat-trattament xieraq u b’attenzjoni tiegħu wara li jinqata’, jiżguraw li l-ispraġ tat-tip “Abensberger Spargel” jasal frisk għand il-konsumaturi, ikun x’ikun il-mod ta' kif jinbiegħ.

3.3.   Il-materja prima (għall-prodotti pproċessati biss):

—

3.4.   L-għalf (għall-prodotti li ġejjin mill-annimali biss):

—

3.5.   L-istadji speċifiċi tal-produzzjoni li għandhom jitwettqu fiż-żona ġeografika identifikata:

Il-produzzjoni tal-ispraġ tat-tip “Abensberger Spargel”, minn meta jinżara' sa ma jinqata', għandha ssir fiż-żona ġeografika identifikata.

Prattikament, l-ispraġ li jikber fiż-żona tat-tkabbir ta' “Abensberg” huwa l-ispraġ abjad ikkultivat. L-ispraġ abjad jitkabbar f'kanali kbar taħt l-art. Minħabba n-nuqqas tad-dawl tax-xemx, ir-rimjiet li jikbru 'l fuq fil-kanali ma jirnexxilhomx jiħdaru u b'hekk jiġu prodotti rimjiet bojod jew bojod fl-aħmar bi rjus li jvarjaw minn bojod għal vjola, li normalment ikunu twal 22 ċm.

3.6.   Ir-regoli speċifiċi għat-tqattigħ, għall-ħakk, għall-ippakkjar, eċċ.:

L-ispraġ li jkun għadu kemm inqata’ għandu l-ewwel jitnaddaf ftit bl-ilma eżatt wara li jinqata' u mbagħad jitnaddaf sewwa bl-ilma tal-vit.

Sabiex l-ispraġ jibqa’ ta’ kwalità tajba, wara li jinqata’ u jitnaddaf għandu jitkessaħ malajr kemm jista’ jkun. Il-frażi “jitkessaħ malajr kemm jista’ jkun” tfisser li l-ispraġ jitkessaħ b'ilma kiesaħ silġ kemm jista' jkun malajr wara li jinqata' sakemm ikollu temperatura ta' 1 sa 2 °C, sabiex jibqa' frisk, tari u jżomm il-lewn qisu avorju tiegħu. Dan it-tkessiħ jgħin ukoll sabiex jitnaqqsu kemm jista’ jkun il-batterji u l-fungi fl-ispraġ, li jnaqqsulu l-kwalità tiegħu.

Imbagħad iz-zkuk jinqatgħu bit-tul meħtieġ u jingħażlu b’mod espert. Ir-rimjiet jinqatgħu sewwa fit-tarf ta' isfel, b’mod perpendikulari mal-assi. B'hekk jitnaqqas l-ammont ta’ superfiċje li tkun inqatgħet u allura jonqos it-telf tal-ilma u titnaqqas il-possibbiltà li jidħlu l-batterji fil-prodott. Jekk ir-rimja tkun moħwija jew tkun qisha injam fit-tarf nett, għandha titqassar b'mod espert għal inqas minn 22 ċm, jew 27 ċm fil-każ tal-ispraġ aħdar, sabiex tiġi żgurata l-kwalità għolja tal-prodott.

Dawn ir-rimjiet imbagħad għandhom jinħażnu f'temperatura ta’ 1 sa 2 °C f'post umduż ħafna (b’umdità ta’ 99 %), imma mhux ġol-ilma. Il-produttur ma għandux iwaqqaf din il-katina ta’ kesħa. Il-postijiet fejn isir l-ippakkjar, it-tkessiħ u kwalunkwe bejgħ għandhom jikkonformaw mar-rekwiżiti tal-iġjene.

Il-proċessi msemmija hawn fuq, li jmorru ferm lil hinn mir-rekwiżiti minimi legali, jikkontribwixxu għal-livell għoli ta' iġjene u ta’ kwalità tal-prodott.

3.7.   Ir-regoli speċifiċi għat-tikkettar:

Meta jitpoġġa għall-bejgħ, l-ispraġ tat-tip “Abensberger Qualitätsspargel” għandu jkollu l-lowgo li ġej fuq it-tikketta:

Image

4.   Deskrizzjoni fil-qosor taż-żona ġeografika:

Iż-żona ġeografika tkopri, b'mod partikolari, dak li jissejjaħ is-“Sandgürtel” (iċ-ċintorin tar-ramel) li jinsab bejn Siegenburg, Neustadt an der Donau, Abensberg u Langquaid, u tinsab esklużivament fid-distrett rurali ta' Kelheim.

5.   Ir-rabta maż-żona ġeografika:

5.1.   L-ispeċifiċità taż-żona ġeografika:

Deskrizzjoni tal-attivitajiet ekonomiċi tal-ordni tal-Karmelitani minn Maximilian Georg Kroiss tiddikjara li probabbli l-ispraġ ilu jitkabbar fir-reġjun ta' Abensberg sa mill-1730. L-istess sors jiżvela wkoll li l-istoriku Angrüner sejjer żball meta jgħid li l-ispraġ beda jitkabbar f'Abensberg madwar l-1900. Kroiss jenfasizza wkoll il-fatt li Abensberg, anke llum, hija famuża ħafna għall-ispeċjalità tal-ispraġ tagħha.

Iż-żona ta' madwar Abensberg, li tissejjaħ is-“Sandgürtel” u li tinsab bejn Siegenburg, Neustadt an der Donau, Abensberg u Langquaid hija adattata ħafna għat-tkabbir tal-ispraġ minħabba l-kundizzjonijiet eċċellenti tal-ħamrija u tal-klima. Pereżempju, it-temperatura medja annwali ta' 9,8 °C u l-ammont medju ta’ xita ta’ 703 mm ta’ din iż-żona tat-tkabbir jippreżentaw kundizzjonijiet klimatiċi tajbin għat-tkabbir tal-ispraġ. Skont l-atlas bid-dejta ġeografika tas-sistema tal-informazzjoni dwar il-ħamrija tal-Bavarja, il-ħamrija hija prinċipalment imrammla. Fl-istess ħin, ġeneralment il-ħamrija f’din iż-żona fiha iktar minerali u fiha ftit iktar ħama minn dik ta’ żoni oħrajn magħrufa sew għat-tkabbir tal-ispraġ fil-Ġermanja. Huwa minħabba f'hekk li l-ispraġ tat-tip “Abensberger Spargel” għandu t-togħma partikolari qawwija u mħawra tiegħu.

L-ispraġ tat-tip “Abensberger Spargel” jitkabbar biss b'mod partikolari fit-tipi ta' ħamrija li ġejjin:

| — | fil-ħamrija mrammla; |
| --- | --- |

—

fil-ħamrija mrammla;

| — | fil-ħamrija mrammla bi ftit lom; |
| --- | --- |

—

fil-ħamrija mrammla bi ftit lom;

| — | fil-ħamrija mrammla bil-lom; |
| --- | --- |

—

fil-ħamrija mrammla bil-lom;

| — | fil-ħamrija mrammla b’ħafna lom. |
| --- | --- |

—

fil-ħamrija mrammla b’ħafna lom.

Sabiex jiġu żgurati l-karatteristiċi speċjali tal-ispraġ tat-tip “Abensberger Spargel” rigward it-togħma u l-freskezza li ġejjin mill-ħamrija, l-ispraġ tat-tip “Abensberger Spargel” jitkabbar u jiġi pproċessat skont il-kriterji msemmija.

F'żona kkultivata ta' 210 ettari hemm 70 produttur ta' din l-ispeċjalità. Ir-reġjun ta' Abensberg huwa wieħed miż-żoni ewlenin tat-tkabbir tal-ispraġ fil-Bavarja. Barra minn hekk, il-bdiewa lokali dejjem jiżviluppaw u jtejbu t-tekniki tagħhom tal-produzzjoni.

5.2.   L-ispeċifiċità tal-prodott:

Il-kwalità tal-ispraġ tat-tip “Abensberger Spargel” ġejja mill-kundizzjonijiet tal-klima deskritti hawn fuq u mit-tipi ta’ ħamrija li jinsabu fiż-żona ġeografika identifikata.

L-ispraġ tat-tip “Abensberger Spargel” għandu fama tajba mal-konsumaturi u min jifhem fih jikkunsidrah bħala prodott speċjali ta' togħma tajba. Dan l-ispraġ huwa speċjalità tradizzjonali tal-Bavarja u jissemma wkoll fil-bażi tad-dejta tal-internet tal-ispeċjalitajiet tradizzjonali miżmuma mill-Ministeru tal-Agrikoltura u l-Forestrija tal-Bavarja (http://www.food-from-bavaria.de).

Flimkien mal-isem “Abensberger Spargel”, minn għaxar snin ilu 'l hawn, dan il-prodott qed jiġi kkummerċjalizzat ukoll bil-marka kollettiva rreġistrata “Abensberger Qualitäts-Spargel”. Ir-regoli biex tingħata din il-marka kollettiva jispeċifikaw li l-prodott irid ikun ta' kwalità għolja ħafna.

Din il-kwalità għolja tal-prodott tfisser li l-konsumaturi huma lesti jħallsu ħafna għalih. Fil-fatt, il-prezz tal-ispraġ tat-tip “Abensberger Spargel” huwa saħansitra ogħla minn dak tal-ispraġ famuż tat-tip “Schrobenhausener Spargel”.

Il-fama tal-ispraġ tat-tip “Abensberger Spargel” tidher ukoll mill-fatt li hemm ktieb tat-tisjir miktub speċifikament dwaru. Barra minn hekk, kull sena tintgħażel ir-’Reġina tal-ispraġ’ tat-tip “Abensberger Spargel” biex tirrappreżenta din l-ispeċjalità tal-ħaxix minn dan ir-reġjun. Fl-2007 ġie ċċelebrat il-75 anniversarju tat-tkabbir tal-ispraġ f'Abensberg.

L-Għaqda tal-produtturi tal-ispraġ ta' kwalità tat-tip “Abensberger” (l-“Erzeugergemeinschaft Abensberger Qualitätsspargel e.V.”) tirrakkomanda l-varjetajiet li jilħqu b’mod speċjali r-rekwiżiti tal-agronomija (it-testijiet fl-għelieqi) u tat-togħma, ibbażati fuq testijiet tas-sensi marbutin mal-ispeċifikazzjoni.

Hija tniżżel dawn il-varjetajiet fil-paġna prinċipali tas-sit tal-internet tagħha http://www.qualitaetsspargel.de/ u taġġorna dan it-tagħrif kull sena.

5.3.   Ir-rabta kawżali bejn iż-żona ġeografika u l-kwalità jew il-karatteristiċi tal-prodott (għad-DPO) jew il-kwalità speċifika, ir-reputazzjoni jew il-karatteristiċi l-oħra tal-prodott (għall-IĠP):

Il-kwalitajiet speċifiċi tal-ispraġ tat-tip “Abensberger Spargel” ġejjin mhux biss mill-klima u mit-tipi speċjali ta’ ħamrija li hemm f’dan ir-reġjun, iżda wkoll mit-tradizzjoni twila tat-tkabbir tal-ispraġ fiż-żona tat-tkabbir ta’ Abensberg kif ukoll mill-għarfien espert tal-bdiewa li ilhom ikabbruh għal ġenerazzjonijiet sħaħ. Il-ħamrija ħafifa u mrammla li, fl-istess ħin, hija iktar rikka fil-minerali u fiha ftit iktar ħama minn dik ta’ żoni oħra tat-tkabbir, kif ukoll il-qtugħ ta' kuljum tiegħu, ifissru li l-ispraġ tat-tip “Abensberger Spargel” għandu rimjiet iktar tarjin b'togħma iktar qawwija u mħawra mill-ispraġ imkabbar bnadi oħra.

Il-fama:

Permezz tar-regoli stretti tal-Għaqda tal-produtturi tal-ispraġ ta' kwalità tat-tip “Abensberger” dwar kif għandu jitkabbar u jiġi pproċessat l-ispraġ (http://www.qualitaetsspargel.de/index.php/erzeuger/qualitaetsordnung), li wħud minnhom imorru ferm lil hinn mill-istandards minimi legali, issa ilu deċennji sħaħ jitpoġġa fis-suq biss l-ispraġ tat-tip “Abensberger Spargel” li jkun tal-aqwa kwalità. Dan wassal għall-fama u r-reputazzjoni tajba ferm li dan il-prodott igawdi minnhom min-naħa tal-konsumaturi. Din il-fama tidher ukoll fid-dejta uffiċjali dwar il-prezz. Fil-fatt, l-ispraġ tat-tip “Abensberger Spargel” jista’ jġib prezz ogħla fis-suq mill-ispraġ li jkun ġej minn żoni oħrajn.

Illum il-ġurnata, is-settur tal-ispraġ sar wieħed mill-fatturi ekonomiċi ewlenin tar-reġjun ta’ Abensberg u jkopri żona ta’ madwar 210 ettaru.

Il-bdiewa li jkabbruh li joqogħdu fiż-żona ġeografika identifikata ilhom iktar minn 70 sena jgħaddu l-għarfien tagħhom dwar it-tkabbir tal-ispraġ u l-esperjenza tagħhom f’dan il-qasam minn ġenerazzjoni għall-oħra. Dan l-għarfien u din l-esperjenza jiżguraw li l-ispraġ ikun tal-aqwa kwalità, u b’hekk li jitqiegħed b’suċċess fis-suq.

L-istaġun tal-ispraġ huwa magħruf fir-reġjun bħala “l-ħames staġun” u jattira diversi nies li jmorru hemm għal ħarġa ta’ ġurnata kif ukoll diversi turisti, li jkunu ġejjin minn postijiet fil-qrib iżda wkoll mill-bogħod. F’dak iż-żmien tas-sena, kemm fil-kċejjen tad-djar privati kif ukoll f’dawk tar-ristoranti, l-ingredjent ewlieni li jintuża jkun l-ispraġ. Kemm in-nies tal-lokal kif ukoll l-għadd kbir ta’ viżitaturi minn barra li jżuru Abensberg fl-istaġun tal-ispraġ ikunu impressjonati b'riċetti dejjem iktar kreattivi. Fi żmien l-ispraġ, is-swieq ta’ kull ġimgħa u s-swieq tal-ispraġ jaqilgħu l-iktar flus mill-bejgħ tal-prodotti tal-ispraġ.

Kull sena, sa mill-1996 ’il quddiem, qed tingħażel ir-“Reġina tal-ispraġ ta' Abensberg”. Din ir-reġina tiġi intervistata minn ħafna ġurnali u mill-istazzjonijiet tar-radju u tat-televixin, u twassal l-isem tajjeb tal-ispraġ tat-tip “Abensberger Spargel” ferm lil hinn mir-reġjun innifsu.

Referenza għall-pubblikazzjoni tal-ispeċifikazzjoni:

(L-Artikolu 5(7) tar-Regolament tal-Kunsill (KE) Nru 510/2006)

Fit-taqsima 7a-aa tal-volum 19 tal-“Markenblatt” tal-14 ta’ Mejju 2010, p. 8178

http://register.dpma.de/DPMAregister/geo/detail.pdfdownload/13351

---

(1)  ĠU L 93, 31.3.2006, p. 12.

---